АБДУЛЛА ҚУРБОНОВ. УНИНГ ЖОНИГА ҚАСД ҚИЛИШДИ!? - 22 Апреля 2013 - Dom.uCoz.Es\nГлавная » 2013 » Апрель » 22 » АБДУЛЛА ҚУРБОНОВ. УНИНГ ЖОНИГА ҚАСД ҚИЛИШДИ!?\nАБДУЛЛА ҚУРБОНОВ. УНИНГ ЖОНИГА ҚАСД ҚИЛИШДИ!?\n— Худо шоҳид. Қани, мен ҳақимдаги бу миш-мишни исботлаб бера оладиган одам борми? (машинасининг калитига ишора қилиб) Мана шу машинамнинг калитини шундоқ қўлига тутқазиб қўяман.\nСанъат олами ҳақиқий санъаткор қайнайдиган қозонга ўхшайди. Бу қозонда пишган пишади. Пишмагани жонингга оро кирармиди? Қолаверса, бу қозонда қайнаш ҳам осон эмас. Чунки бунда тинимсиз ижод, изланиш, машаққат, сабр ва тоқат қайнайди. Ана шуларга бардош беролган санъаткорни эса халқ кашф этади. Ўзининг яратган юздан ортиқ қўшиқлари билан мухлислар қалбини забт этган Абдулла Қурбонов билан суҳбатимиз асосан санъат борасида бўлди.\n— Мана йигирма йилдирки санъат майдонидасиз. Табиийки, ижод йўли ҳар бир санъаткорда турлича кечади. Баъзида айрим сабабларга кўра сизнинг бу жараёндан безган пайтларингиз бўлганми?\n— Ҳар бир инсонда ҳам бўлиши мумкин. Баъзи пайтларда ишдан ёки ижодданмас, ҳаётдан безиб кетаман. Нега? Бошимдан кўп нарса ўтди. Кўп туҳматлар қилишди. Ўшанда фақат сиз сабр билан, шукр билан ғолиб чиқаркансиз. Нега? Ҳақиқат бўлса, ҳақ бўлсангиз эгишади, букишади, барибир синдиришолмайди.\n— Оила ва санъат. Сиз иккисига қанчалик вақт ажрата оласиз?\n— Биз Чаросхон билан турмуш қураётганимизда рафиқам мени соҳамни билиб менга турмушга чиққанлар. Санъатимни, унинг масъулиятли соҳалигини тушунадилар. Эҳтимол оиламга улар истагандек вақт ажрата олмагандирман. Аммо бу борада менинг кўмакчим, энг яқин тушуна оладиган инсоним рафиқам, фарзандларим. Оиламни севаман. Лекин санъатсиз нафас олишимни ҳам тасаввур этолмайман. Санъатни мен нега севаман? У менга бахт берди десам адашмаган бўламан. Чунки рафиқамни ҳам бир тўйга хизматга бориб ёқтириб қолганман. Аллоҳга шукур ўн уч йилдан бери биргамиз.\n— Кўпчилик хонандалар санъатга кириб келишларидан аввал бошқа-бошқа соҳа вакиллари бўлишган...\n— 1976 йили 2 сентябрда Ўзбекистонда бир қўшиқчи туғилган(кулиб). Онам ҳозиргача эслайдилар, ёшлигингда сени бешикда ётиб йиғлаганингда, кўпчилик бу бола катта бўлса қўшиқчи бўлади, дейишаркан. Мана уларнинг гапига фаришталар омин деган экан шекилли. Ёшлигимни ўзим ҳам эслайман, тоғороаларни қўйиб чалганча қўшиқ айтардим. Ўша пайтларда онам нон ёпардилар. Ҳалол меҳнат қилиб, нонвойичилик қилган пайтларим ҳам бўлган. Нон сотиб, аравани чали-и-иб ўтирганча қўшиқ айтардим. Мен бу билан нима демоқчиман, санъатга бўлган меҳрим болалигимдан шаклланган.\n— Қўшиқларингизга матн танлашда асосан нималарга эътибор берасиз?\n— Сўзларнинг маъносига. (ҳиргойи қила кетади).\nТаъриф таснифи йўқдир, бағри баҳорсан,\n— Шу қўшиқни раҳматли Алижон Азимов деган шоиримиз ёзганлар. Бу қўшиқ матнида ватанга чуқур муҳаббат, ҳурмат сезилиб туради. Диққат билан тингласангиз ораларида иккинчи, учинчи куфлетлари шунақа таъсирлики, на йиғлашингизни биласиз, на кулишингизни. Ўзим биринчи бор шу шеърни ўқиб этим жимирлашиб кетган. Ҳозирги кунда ҳам шунга ўхшаш теран маъноли ўндан ортиқ қўшиқлар устида ишлаяпмиз. Худо хоҳласа бунга мухлисларимиз баҳо беришади. Кимлар билан, яхши композиторлар, яхши шоирлар билан ҳамкорликда ижод қиляпмиз. Негаки, мен қилган меҳнатимнинг зое кетишини хоҳламайман.\n— Ўзингизни кино соҳасида синаб кўраётганмишсиз...\n— Яқинда фильмда ҳам суратга тушдим. Режиссёр Зебо Наврўзованинг "Дўстимнинг тўйи” фильмида бош ролни ижро этдим. Ҳозир тағин фильм ҳақидаги сирларни очиб қўймай(жилмайиб). Биласизми, келажакда ўзим ҳам кино олиш ниятим бор. Яхши бир мавзу топиб, "лента”да олмоқчиман. Ажабмас, режиссёр сифатида ҳам қиррамиз очилиб қолса, тўғрими? Дарвоқе, мухлисларим учун яна бир янгилик. Яқинда шахсий овоз ёзиш студиясини қуриб битказиш арафасида турибмиз. Насиб этса, мақсадим эса санъатга иштиёқи баланд ҳаваскорларни шу студияда шакллантириш.\n— Баъзида ҳақиқий санъат асари қанақа бўлишининг фарқига бормайдиган айрим мухлислар учун қўшиқ яратаётган хонандаларни танқид қилсак, бунга жавобан уларнинг "Мухлислар талабига биноан куйлаяпмиз” деган киноясини эшитамиз. Сиз қандай фикрдасиз, санъаткор фақат мухлислар талабига биноан ижод қилиши керакмикан?\n— Хонанданинг қўшиқ яратишидан мақсади у тингловчига ўз қўшиғи билан нима демоқчи, шуни билиб олиши керак. Билганини тингловчига ҳам етказиб бера олиши керак. Мухлис санъаткорни эмас, санъаткор мухлисни етаклаши керак. Санъаткор ўз қўшиқлари билан халқнинг дардини топа билиши, кўнглига кира олиши керак. Унинг қўшиқлари маданий ҳордиқ, эстетик завқ бериши, тинглаганда мушоҳадага чорлаши керак. Руҳий мадад бўлиб, тингловчи ҳаётда керак бўлса ўзи учун хулоса чиқариши, маънавий озуқа ололадиган қўшиқ бўлиши керак. Ана шунда у ҳақиқий санъат асари бўлиши мумкин.\n— Тўғри, ўшанда булар ҳақида тушунчангиз бўлгандир. Лекин ҳали ўзингиз ҳечқанақа мусиқий билимга эга бўлмай туриб, қўрқмай қўшиқ куйлай бошладингиз...\n— Ие, тўғри. Мана, рўпарангизда ўтирибдию, шунақа одам (кулиб).\n— Шу йўл тўғримикан?\n— Санъатда хофиз бўлиш осонмас. Оллоҳ юқтирсагина халқ ичига, одамлар қалбига кира олади. Хонанда мусиқий билим эгаллашга улгурмаган бўлиши мумкин, лекин мусиқий диди бўлиши керак. Ўзи мусиқа танлай билиши, куйлай олиши керак. Яхши санъат асари қанақа бўладию, ёмони қанақа, фарқига бориши керак. Ҳечдан кўра кеч бўлса ҳам ҳозир маданият институтида ўқияпман. Ўз вақтида ўқимаган бўлсам ҳам, устозлар қозонида "пишганман. Елиб югуриб, хизматларини қилганман, уйларида ётиб қолганман. Дуоларини, ўгитларини олганман. Муҳриддин Ҳолиқов, Ҳусниддин акам, Фарруҳ Зокировларни қанотида ўсганман. Ҳарқалай устоз кўрдим, улардан кўп нарсани ўрганганман.\n— Ўзингиз ҳақингизда тарқалган қайси миш-мишлар кўнглингизда ўчмас доғ бўлиб қолган?\n— (Чуқур ҳўрсиниб) Биласизми, мен ҳақимда ҳақиқатан ўзим кечиролмайдиган миш-мишлар бўлди. (ўйланиб) Тўғрисини айтаман, яширмайман. Ёшлигимизда шўх бўлганмиз, маишат қилганмиз. Аммо вақт ўтиб, ўзингиз қилаётган ишларингизнинг тўғри ёки нотўғрилигини тарози палласида ўлчаб кўраркансиз. Ачинарлиси, қилмаган ишингизни қилди деб бўҳтон қилишса, оғир ботаркан. Биласизми, айримлар мени "гиёҳванд” дейишаркан. Астағфирулло, ҳаётимда қилмаганман бу ишни. Худо шоҳид. Қани, мен ҳақимдаги бу миш-мишни исботлаб бера оладиган одам борми? (машинасининг калитига ишора қилиб) Мана шу машинамнинг калитини шундоқ қўлига тутқазиб қўяман. Автоҳалокатга учраганимда ҳам роса миш-мишлар болалади. Ўшанда хизматдан келаётгандим. Машина бошқара оладиган аҳволдамасдим. Лекин айрим душманларим атай менга уюштириб машина совға қилишди. Мен уларнинг мақсадини билмаганман. Автоҳалокатга учрадим.... Аллоҳнинг кароматини қаранг, тавба деб гапираман, (таъсирланиб ўрнидан туриб кетади) иккаласи ҳам бу ҳаётдан кўз юмиб кетди ишонасизми? Бировга ўлим тилаб бўлмайди синглим. Шукрки, Художўйман. Мени дуо қилиб турган ортимдан қанча одамларим бор. Қанчадан-қанча ногирон, меҳрибонлик уйларида етим-есир болаларим бор. Улар мени дада дейди, ака дейди. Марҳумнинг ортидан гапириш ниятим йўқ. Майли жойи жаннатдан бўлсин ўшаларнинг.\n— Концертда, экран ёки экран ортида қизиқарли, сиз учун унутилмас воқеа бўлганми?\n— "Ниҳол” мукофоти топширилаётган йили саҳнагаа мен, Атҳам Солиев ва Исроил Саидумаров чиқдик. Атҳам Солиевга соврин топширилди. Мен билан Исроил Саидумаров қолдик. Тақдирни қарангки, бу гал "Ниҳол” Исроил Саидумаровга топширилди. Қайси қўшиғи учун? Мени илгари бир қўшиғим бўларди "Райҳон деган. Шу қўшиқни куйлагани учун мукофот унга топширилди. Аслида у мани қўшиғим. Менга эса "лаурият” берилди. Мен ҳасад қилаётганим йўқ. Шунчаки бу қўшиққа мен жон куйдирганман, мен куйлаганман. Қадримга, қилган меҳнатимга ачинаман. Буям бир унутилмас воқеада (кулиб).\n— Тасаввур қилинг йўлда кетатуриб, икки кишининг сиз ҳақингизда гапириб туришганини сезиб қолдингиз. Бу сизга қанчалик таъсир қилади?\n— Хафа бўлмайман. Шундоқ кўзига қараб у қайси маънода гапираётганини сезиб оламан. Кейин ўша ғийбат қилаётган одамга бир қарашим билан унга нима демоқчилигимни тушунтириб, огоҳлантириб қўяман (кулиб).\nКатегория: ШОУ-Бизнес | Просмотров: 419 | Добавил: gonch | Теги: АБДУЛЛА, ҚАСД, ЖОНИГА, ҚУРБОНОВ., ҚИЛИШДИ!?, УНИНГ | Рейтинг: 0.0/0


Қирғизистонда мамлакат номини ўзгартириш таклиф этилди\n23 ноябр куни Бишкекда конституциявий кенгашнинг навбатдаги йиғилиши бўлиб ўтди. Унда мамлакат номини «Қирғиз республикаси» ёки «Қирғиз халқ республикаси» деб ўзгартириш таклиф этилди.\nKloop.kg нашрининг хабар беришича, мамлакат номини ўзгартиришни собиқ Адлия вазири Марат Кайипов таклиф қилган.\n«Мамлакатимиз номи рус тилига «Қирғизлар Республикаси» (Кыргызская Республика) деб таржима қилинади. Аслида эса «Қирғиз республикаси» (Республика Кыргыз) деб тўғри ёзиш керак, «Қирғизлар Республикаси» атамаси бу мамлакатда фақат қирғизлар яшайди деган маънони англатади. «Қирғиз Республикаси» дейилганда эса кўплаб халқлар бирлашиб яшаётган мамлакат эканлигини аниқ кўрсатиб беради», – деган у.\nКенгаш аъзоси, «Қирғиз йўли» маърифий жамият бирлашмаси раиси Қодир Кошалиев эса бошқа вариантни илгари суради.\nУнинг сўзларига кўра, янги конституция лойиҳасида «халқ қурултойи» тушунчаси киритилаётганлиги сабабли, мамлакат номида «халқ республикаси» атамаси, албатта, бўлиши керак.\n«Биз биринчи марта халқ қурултойи институтини конституцияга расмий равишда киритмоқдамиз. Халқ ҳокимияти ва давлат тузилмаси нима эканлиги ҳақида тушунча мавжуд. Бугун халқ давлат тузилмасини қамраб олди. Ҳеч бир мамлакатда халқ ҳокимияти йўқ. Бизда ҳам ҳокимият олигархлар қўлида. Биз халқ хоҳишидан ўринли фойдаланишимиз зарур. Барча юқори лавозимга тайинланадиган шахслар халқ қурултойида тасдиқдан ўтиши керак. Ана шунда биз коррупцияни минимал даражага туширамиз ва мансабдор шахслар янада масъулиятли бўлишади», – деган Кошалиев.\nБундан ташқари, Қирғизистон Жогорку Кенешининг собиқ депутати ва Садир Жапаровнинг яқин ҳамкори Нооманжан Аркабаев конституциядан «дунёвий давлат» тушунчасини олиб ташлашни таклиф қилган.\n«Бир гуруҳ диний уламолар мени учрашувга таклиф қилишди ва конституциядан «дунёвий давлат» сўзларини олиб ташланиши кераклигини сизга етказишимни илтимос қилишди. Ушбу сўзларни конституциядан бутунлай олиб ташлаш нотўғри бўлиши мумкин. Мен «дунёвий давлат» сўзлари ўрнига «илғор илм-фан ва маданиятга асосланган давлат» деб ёзишни таклиф этаман», – деган Нооманжан Аркабаев.\nСобиқ депутатнинг таклифига Дин ишлари бўйича давлат қўмитасининг собиқ раҳбари Зайирбек Эргешов қарши чиққан. У Марказий Осиё мамлакатлари ва барча туркий давлатлар конституцияларида «дунёвий давлат» сўзлари борлигини таъкидлаган.\n«Кеча мен Туркия, Туркманистон, Озарбойжон, Татаристон, Ўзбекистон, Бошқирдистон, Қозоғистон ва Тожикистон конституцияларини кўриб чиқдим. Уларнинг барчасида «дунёвий давлат» сўзлари бор. Агар конституциядан «дунёвий давлат» сўзларини олиб ташласангиз, у ҳолда фуқароларнинг дин танлаш эркинлиги билан боғлиқ муаммолар юзага келади», – деган Эргешов.\nҚирғизистон конституциясини ислоҳ қилиш ташаббуси мамлакат Жогорку Кенешининг 80 депутати томонидан қўллаб-қувватланган. Улар асосий қонунга Қирғизистонни президентлик бошқарув шаклига қайтариш, янги маслаҳат кенгаши – халқ қурултойини жорий этиш, шунингдек, мамлакатдаги ОАВга ахлоқ доирасидан чиқадиган материалларни чоп этишни тақиқлаш ҳақидаги бандларни киритишни таклиф этишган.\nБундан ташқари, конституциявий кенгаш йиғилишида ушбу кенгашга янги конституция қабул қилишни танқид қилаётганларни ҳам қўшиш, ўлим жазосини қайта жорий қилиш каби масалалар ҳам муҳокама қилинган.\nСадир Жапаров Қирғизистон президенти сайловлари ғолиби деб эълон қилинди


15:11 / 17.09.2016\nИнтернет тармоғида Қирғизистон президенти Алмазбек Атамбоевнинг қирғиз тилидаги илк - "Қирғизистоним" қўшиғи пайдо бўлди.\nТаъкидлаш жоизки, бу - раҳбарининг қирғиз тилидаги биринчи қўшиғи. Қўшиққа ишланган ролик YouTube'да Toptash номли фойдаланувчи томонидан ҳавола этилди. "Қирғизистоним" қўшиғининг муаллифи ва ижрочиси - Атамбоевнинг ўзи. Видеоқатор мамлакат манзаралари акс этган турли роликлардан олинган.\nБундан аввал Қирғизистон раҳбарининг рус тилидаги қўшиқларига ишланган клипларини ҳавола қилган эдик - "Тақдирга қасдма-қасд", "Сенсиз яшай олмайман" ва "Бемаъни сўзлар". Атамбоевнинг сўзларига кўра, қўшиқларни ёзишга 47 дақиқагина вақт сарфланган.\nБугун Алмазбек Атамбоев 60 ёшни қаршилади. У МДҲ давлатлари саммити доирасида Россия президенти Владимир Путин билан учрашади ва музокара ўтказади. Улар бир қатор мемориал ва маданий-спорт объектларига ташриф буюриши режалаштиришган.\nАлмазбек Атамбоев 2017 йилги президентлик сайловларидан кейин сиёсий фаолиятини давом эттирмаслигини бир неча марта таъкидлаган.


Ўзбекистонда 210 вебсайт ОАВ сифатида рўйхатга олинган\n05 декабр 2020, Тошкент вақти: 04:53\nЎзбекистонда 2012 йилнинг 1 декбар ҳолатига кўра, 1305 та оммавий ахборот воситаси рўйхатга олинган. Бу ҳақда 12news.uz агентлиги Ўзбекистон матбуот ва ахборот агентлиги бош директори Бобур Алимовга таяниб хабар тарқатди.\nХабарда айтилишича, рўйхатга олинган оммавий ахборот воситаларининг 712 таси газета, 264 таси журнал, 16 таси ахборот бюллетени, 4 таси ахборот агентлиги, 63 таси телевидение ва 34 таси радиодир. Бундан ташқари 210 та вебсайт ҳам оммавий ахборот воситаси сифатида рўйхатдан ўтган.\nАлимовнинг айтишича, нашрларнинг 43 фоизи, телеканалларнинг 53 фоизи, радиоканалларнинг 85 фоизи давлатга қарашли эмас.\nХалқаро ташкилотлар Ўзбекистонда матбуот мутлақ давлат назоратида эканини айтиб келади. Чегара билмас мухбирлар ташкилоти Ўзбекистон Президенти Исмлом Каримовни "Интернет душманлари" рўйхатига киритган.


Самвел Бабаян Жиззахдаги мағлубиятни қандай изоҳлади?\n27 июль, 2019, 15:12\n«Сўғдиёна» – «Локомотив» (1:0) учрашувидан сўнг меҳмонлар бош мураббийи Самвел Бабаян ўз фикрларини билдирди. Бу ҳақда жиззахликлар матбуот хизмати хабар берди.\n- Менимча, бугунги ўйин ҳеч кимни бефарқ қолдирмади. Афсуски, катта ташаббусга эга бўлиб, кўплаб вазиятлар яратиб мағлуб бўлдик. Бу футболнинг бир бўлаги. Рақибни ғалаба билан табриклайман. Хатолар устида ишлаймиз.\n«Сўғдиёна» билан Тошкентдаги учрашувда ҳам, бугун ҳам кўплаб вазиятлар яратдик. Тошкентда 88-дақиқада ҳисобни очгандик. Бугун биттадан кўпроқ гол уришимиз мумкин эди.\nМана шундай қайноқ якунни кутгандим. Сабаби икки жамоа курашди. «Сўғдиёна» ҳисобни сақлаб қолиш учун ҳаракат қилди, биз эса ғалабани кўзлаб ҳужумга ўтавердик. Афсуски ўхшамади, бу биз учун катта дарс бўлди, – деди Самвел Бабаян.\nБатар бул уйининг энди ухшаедими\nХар доимги гап дахшат уйнадик лекин ютказдик дейсан\nСен билан хечнарса ӯхшамайди чики чики баба\nLIVE Coca Cola Суперлига. АГМК, "Бунёдкор" ва "Сўғдиёна" ғалабага эришди


Саудия Арабистонида «Ал-Қайда» билан алоқада бўлган террорчи гуруҳ янги етакчи танлади. У собиқ полиция зобити Солиҳ Муҳаммад ал-Куфидир.\nУшбу гуруҳнинг собиқ етакчиси Абдулазиз ал-Мукрин ўтган ҳафта якунида хавфсизлик кучлари билан бўлиб ўтган отишмада ўлдирилган. Саудия Арабистони хавфсизлик кучларининг ҳарбий ҳаракатлари эса қуролли гуруҳ томонидан Америкалик гаровга олинганлардан бири ўлдирилгандан сўнг бошланган эди.\nОхирги икки йил ичида ушбу қуролли гуруҳнинг уч нафар етакчиси ўлдирилган.


Кавани Неймар билан муносабати ҳақида гапирди\n«Манчестер Юнайтед» ҳужумчиси Эдинсон Кавани «ПСЖ»даги собиқ жамоадоши Неймар билан муносабати ҳақида гапирди.\n«У – яхши йигит. Бизда фақат бир марта, «Лион» билан ўйинда (Кавани пенальтини Неймарга беришни истамаган) келишмовчилик бўлган. Буни ҳамма билади. Ўшанда жанжаллашдик, бу ҳолат кийиниш хонасида ҳам давом этди.\nЁзилган хабарларнинг аксарияти тўғри эмас. Ҳа, биз турличамиз. Лекин жамоадошлар билан дўст бўлиш шарт эмаслигини доим таъкидлаб келганман. Назаримда майдонда дўст бўлиш, бир-биримизга тоғ бўлишимиз етарли. Кийиниш хонасида дўст бўлишга ва ҳамма билан кечки овқатга чиқишга ҳожат йўқ.\nҲа, Неймар билан қарашларимиз ўзгача. Аммо бу ҳолат у билан яхши муносабатда бўлишимизга тўсқинлик қилмайди», – дея Каванининг сўзларини келтиради ESPN.


Янги меҳмонхона сайёҳлар хизматида\nБайдибек туманида Дўмалақ она мақбараси қошида янги меҳмонхона мажмуаси фойдаланишга топширилди. Тантанада таниқли давлат ва жамоат арбоблари, зиёлилар иштирок этишди.\n– Давлат раҳбарининг “Келажакка йўлланма: маънавий янгиланиш” дастурий мақоласида мамлакатимиз муқаддас қадамжоларининг харитасини тайёрлаш топширилган эди, – деди рамзий тасмани қирққан вилоятимиз ҳокими Жансейит Туймебаев. – Мазкур лойиҳа доирасида қатор қадамжоларда тиклаш ва замонавий талабга мослаштириш тадбирлари амалга оширилди. Шулардан бири – қошида замонавий меҳмонхона мажмуаси қурилган, тарихда изи қолган Дўмалақ она мақбараси ҳисобланади. Оналарга намуна бўлгулик бу инсон хотираси қозоқ халқи дунёқарашида ўз ўрнига эга. Мажмуанинг замонавийлашуви муборак бўлсин!\nҲомийлар ёрдамида барпо этилган янги иншоотда ётоқхоналар, ўтов шаклидаги ошхоналар, махсус буюртма асосида маҳаллий уйғунликни сақлаган ҳолда ишланган мебель мавжуд. Меҳмонхонани кўздан кечирган минтақа раҳбари янги иншоотнинг барпо этилиши зиёратчилар сони ортишига таъсир қилишига ишонч билдирди.\nҚозоғистоннинг муқаддас қадамжолари харитаси доирасида вилоятимизда 104 манзил рўйхатга олинган. Улардан 17таси Республика рўйхатига киритилган. Ана шундай ўзига хос жойлардан бири Қоратовнинг жанубий ёнбағрида, Балабўген дарёси соҳилида жойлашган Дўмалақ она мақбараси ҳисобланади. Нурилла она авлодлари бугунги кунда қозоқ халқининг катта бир бўлагини ташкил қиладиган Албан, Суан, Дулатларнинг онаси. Кенг феъллиги, хушмуомаласи, меҳрибонлиги туфайли Дўмалақ она аталиб кетган. 1456 йилда Дулат мақбара қурилишига Бухородан меъмор Абдулла Шерийни таклиф қилди ва тўрт бурчакли, гумбазли мақбара қурдирди. Ўтмишда душманлар мақбара бир неча марта вайрон этишган, аммо халқ уни такрор тиклаган.\nБугунги кунда Қазиғурт, Ўрдабоши тоғларида, Ўтрор, Саврон, Сайрам, Мартўбе ва бошқа қадимий шаҳарлар, Жуантўбе, Қараспан, Култўбе каби қадимий манзилгоҳларда тиклаш ишлари бошланиши кутилмоқда. Сайрам туманидаги Хонқўрғон шаҳри очиқ осмон остидаги музейга айлантирилади.\n“Жанубий Қозоғистон” мухбири, 2017-10-30, 19:28 152


Ёнғинлар тўхтади, тожвирус эпидемияси бошланди. Сулаймоний ўлди, Ҳайсам ибн Тариқ яшади. Январь нималар билан эсда қолди? - Daryo\n08:35, 04.02.2020 38575\n2020 йилнинг январь ойи ҳам ниҳоясига етди. Бу галги январь дунё миқёсида муҳим воқеа-ҳодисаларга тўла бўлди. Келинг, ўтган ойда юз берган энг муҳим воқеаларни яна бир бор ёдга олайлик.\nБир неча ойдан буён давом этган Австралиядаги ўрмон ёнғинлари январь ойи бошида ҳам давом этди. Ёнғин натижасида бир неча юз миллион ҳайвон қирилиб кетди.\n1 январь. Хорватия Европа Иттифоқи маслаҳат кенгаши раислигини қабул қилиб олди. У Финляндия ўрнида иттифоқни бошқаради.\nЯнги йилнинг илк куни Ироқда кенг кўламли намойишлар билан ёдда қолди. Ироқликлар Бағдоддаги АҚШ элчихонаси олдида норозилик намойишлари ўтказди. Намойишчилар кўздан ёш оқизувчи газ ёрдамида тарқатиб юборилди. АҚШ Ироқдаги Эронга тарафдор милиция базаларига ҳаводан уюштирган ҳужумлари намойишларнинг бош сабаби эди.\n3 январь. АҚШ ҳарбийлари Ироқда ўтказган махсус амалиёт натижасида эронлик генерал, мамлакатнинг иккинчи даражали энг қудратли кишиси Қосим Сулаймоний ўлдирилди. Бу ҳарбий-сиёсий инқироз келтириб чиқарди.\n5 январь. Хорватияда президент сайловининг иккинчи тури ўтказилди. Худди шу куни Ўзбекистонда парламент сайловининг иккинчи тури ўтказилди. Биринчи турда етарли овоз тўплай олмаган депутатлар иккинчи турда омадини яна бир бор синовдан ўтказди.\n7 январь. Эронда Қосим Сулаймонийнинг дафн маросими бўлиб ўтди. Маросимда қатнашиш учун жуда катта оломон йиғилди. Бу, ўз навбатида, тартибсизликлар келтириб чиқарди. Тиқилинч натижасида элликка яқин киши ҳалок бўлди, 100 дан ортиқ киши жароҳатланди.\n8 январь. Эрон ҳарбий ҳаво кучлари АҚШнинг Ироқдаги Арбил ҳамда ал-Асад ҳарбий базаларига қарата ракета зарбалари йўллади. Ракета ҳужуми натижасида, сўнгги маълумотларга кўра, 64 киши жароҳатланган.\nШу куни Украина авиациясига тегишли Boeing самолёти Эрон ракета зарбалари натижасида уриб туширилди. Самолёт бортида бўлган 176 нафар кишининг барчаси ҳалок бўлган. Самолёт Имом Ҳумайний аэропортидан ҳавога кўтарилган пайтда уриб туширилган. Эрон томони ушбу ҳодиса тасодифий хатолик туфайли юз берганини тан олган. Улар самолётни душман нишони деб ўйлаб хатога йўл қўйган. Самолёт бортида асосан Эрон ва Канада фуқаролари бўлган.\n10 январь. Уммон султони Қобус ибн Саид вафот этди. Унинг ўрнига тахтга Ҳайсам ибн Тариқ ўтирди.\n15 январь. Россия бош вазири Дмитрий Медведев бошчилигидаги ҳукумат кутилмаганда истеъфо берди. Солиқ қўмитаси раиси Михаил Мишустин янги ҳукуматни шакллантирди ва бош вазир этиб тайинланди. Медведев эса Хавфсизлик кенгаши раиси этиб тайинланди. Президент Владимир Путиннинг бажарилган ишлар юзасидан ҳукуматдан қониқмагани истеъфонинг бош сабаби қилиб кўрсатилди.\n23 январь. Хитойда тарқалган янги тожвирус сабабли касаллик ўчоғи бўлмиш Ухань провинцияси ташқи дунёдан узиб қўйилди ҳамда умумий карантин остига олинди.\nШунингдек, Хуанганг ва Ежу шаҳарлари ҳам карантин остига олинди. Бугунги кунда касаллик бутун мамлакат бўйлаб кенг ёйилди. Касаллик туфайли вафот этганлар сони 300 дан ошди. Шунингдек, дунёнинг бир қатор давлатларида, жумладан, Германия, Россия, Франция, БАА, АҚШ каби давлатларда ҳам касалланган кишилар аниқланган.\n24 январь. Туркия шарқида кучли зилзила юз берди. Фожиа натижасида 41 киши ҳалок бўлди. Президент Эрдўғон марҳумларнинг дафн маросимларида иштирок этиш учун воқеа жойига етиб келди.\nОйнинг охири шов-шувли хабарлар билан ёдда қолди. Жумладан, 29 январь куни АҚШ президенти Дональд Трамп Фаластин – Исроил қарама-қаршилигига ечим сифатида «аср келишуви»ни тақдим этди. Келишув бир томонлама тузилган бўлиб, у тенг шартлар асосида тузилмаган. Келишув кўпроқ Исроил манфаатларини кўзлаб тузилган. Жумладан, Қуддус Исроил пойтахти сифатида қолиши, Исроил босиб олган Фаластин ҳудудлари Исроил қўл остида қолиши, Иордан водийси Исроил суверенитетига ўтиши, Исроил давлати тузилган пайтда уйидан ҳайдаб чиқарилган қочқинларга уйларига қайтишга рухсат этилмаслиги каби таҳқирли шартлар асосида тузилган. Маҳмуд Аббос келишувни «аср тарсакиси» дея таърифлади.\n30 январь. Жаҳон соғлиқни сақлаш ташкилоти тожвирус туфайли халқаро фавқулодда ҳолат эълон қилди.\n31 январь. Буюк Британия Европа Иттифоқини тарк этди. Бу ҳақда Буюк Британия бош вазири Борис Жонсон 31 январь тунида эълон қилди. Буюк Британия Европа Иттифоқини тарк этган илк мамлакат сифатида тарихга кирди. У иттифоққа 1973 йил аъзо бўлган ва бу 1975 йилги референдум натижасида тасдиқланган эди.\nШунингдек, бу ойда спортга оид бир қатор воқеалар юз берди. 9–22 январь кунлари Швейцариянинг Лозанна шаҳрида ёшлар ўртасидаги қишки олимпиада ўйинлари бўлиб ўтди. 8–26 январь кунлари Таиландда 23 ёшгача бўлган футболчилар ўртасида навбатдаги Осиё чемпионати бўлиб ўтди. Унда Жанубий Корея терма жамоаси ғолибликни қўлга киритди. Ундан кейинги ўринлар Саудия Арабистони, Австралия ва Ўзбекистон терма жамоаларига насиб этди. Мусобақанинг аҳамияти шунда эдики, унда дастлабки учта ўринни қўлга киритган жамоалар шу йили Токиода бўлиб ўтадиган Олимпиада ўйинларида қатнашиш ҳуқуқини қўлга киритди. Ўзбекистон терма жамоаси эса ўз анъанасига содиқ қолган ҳолда охирги дақиқаларда бу имкониятдан қуруқ қолди.\n16:08, 27.05.2020 172806\n21:36, 13.06.2020 142159\n12:06, 12.06.2020 131451\n23:53 Бугун 3484\n23:52 Бугун 4850\n23:35 Бугун 12521\n23:18 Бугун 4975


Тўғридан-тўғри хорижий инвестицияларни ўзлаштириш ҳолати танқидий таҳлил қилинди | O'zLiDeP\nЎзбекистон Республикаси Президенти Шавкат Мирзиёев 20 март куни инвестиция лойиҳаларини амалга ошириш ва тўғридан-тўғри инвестицияларни жалб этишни жадаллаштириш масалалари бўйича йиғилиш ўтказди.\nМаълумки, инвестиция иқтисодиётнинг ҳаракатлантирувчи кучи – драйверидир. Кейинги йилларда бутун дунёда хорижий инвестициялар жалб этиш тобора мураккаб кечмоқда.\nМасалан, 2018 йилда жаҳонда инвестиция оқими 19 фоизга камайган.\nЖорий йил 8 январь куни бўлиб ўтган видеоселектор йиғилишида давлатимиз раҳбари инвестицияларни жалб қилиш, қулай инвестиция муҳитини яратиш бўйича аниқ вазифаларни белгилаб берган эди. Шу асосида аниқ молиялаштириш манбаларини кўрсатган ҳолда давлат инвестиция дастури тасдиқланди. Хусусан, бу йил жами 4,2 миллиард доллар қийматидаги тўғридан-тўғри хорижий инвестициялар ўзлаштирилиши белгиланган.\nПрезидентимиз тегишли вазирлик ва ҳокимликлар олдига аниқ ва қатъий вазифалар қўйди. Инвестиция ва ташқи савдо вазирлигига энергетика, нефть-газ, кимё, машинасозлик, электр техникаси, ахборот технологиялари ва бошқа муҳим соҳаларга тўғридан-тўғри хорижий сармояларни жалб этиш бўйича инвестиция лойиҳалари портфелини шакллантириш топширилди.\nҲукуматлараро комиссия йиғилишлари инвестиция лойиҳаларини шакллантириш бўйича зарур майдонга айланмагани қайд этилар экан, тўғридан-тўғри инвестиция жалб этиш бўйича ҳар бир комиссиянинг мақсадли кўрсаткичларини ишлаб чиқиш зарурлиги таъкидланди.\nЮқорида қайд этилган йўналишлар бўйича чет эл сармояларини жалб этиш учун хорижий давлатларда тақдимотлар – роуд-шоулар ўтказиш зарурлиги айтилди.\nБу йилги Инвестиция дастурига мувофиқ, марказлашган маблағлар ҳисобидан 3 мингга яқин объектда қурилиш ва таъмирлаш ишлари бажарилиши режалаштирилган.\nПрезидентимиз молиялаштириш ва лойиҳа-смета ҳужжатларини ишлаб чиқишни тезроқ якунлаб, қурилиш ишларини қисқа муддатларда бошлаш бўйича ҳам топшириқлар берди.\nЙиғилишда таъкидланганидек, ҳудудларда ишлаб чиқариш соҳаларига инвестиция жалб қилиш аҳволи талабга жавоб бермайди. Ваҳоланки, мамлакатимизга кўп миқдорда фармацевтика ва гигиена воситалари, озиқ-овқат товарлари, болалар кийимлари импорт қилинмоқда. Аслида бундай маҳсулотларни юртимизда ишлаб чиқариш учун жуда катта имкониятлар мавжуд.\nШу боис, Президентимиз вазирлик ва идоралар раҳбарларига ўзларига бириктирилган ҳудудларга чиқиб, у ерда амалга оширилаётган лойиҳаларни жадаллаштириш, истеъмол товарларини ишлаб чиқариш учун инвесторларни ҳудудларга, шу жумладан, эркин иқтисодий зоналарга жалб этиш бўйича топшириқлар берди.\nХалқаро молия институтлари маблағларини ўзлаштириш ҳолатига эътибор қаратилар экан, бу борадаги йиллик режани бажаришда Уй-жой коммунал хизмат кўрсатиш, Соғлиқни сақлаш, Сув хўжалиги вазирликларида қолоқлик мавжудлиги кўрсатиб ўтилди. Мутасаддиларга ушбу йўналишдаги ишларни жадаллаштириш бўйича кўрсатмалар берилди.\nХолмурод Сориев, Халқ депутатлари Нуробод туман Кенгашидаги O'zLiDeP депутатлик гуруҳи раҳбари2019-03-22 20:51:05\nЮртимиз ишлаб чиқаришига тўғридан- тўғри инвестицияларни жалб этишга ҳар томонлама кўмаклашиш ва бу борадаги ишларда фаол иштирок этиш-партиямиз олдида турган долзаб вазифалардан бири деб ҳисоблаймиз.


18:59 21 Январ 2021\n15:29 09.12.2019 Ҳавола олиш\nРоссия Акртика устидан ҳаво мудофааси гумбазини ўрнатади. Бу нима учун керак, ҳарбий эксперт Sputnik радио эфирида тушунтирди.\nАрктиканинг Россия қисми устидан ҳаво гумбази яратилади - бунинг учун Шимолий флотнинг барча Арктика бўлинмалари яқин йилларда С-400 зенит-ракета тизимлари билан жиҳозланади, деб баёнот берди Шимолий флот қумондони, вице-адмирал Александр Моисеев, дея хабар берди РИА Новости.\n“Зенит-ракета ва радиотехника қўшинларини янги техника билан жиҳозлаш ишлари амалга оширилмоқда. Бу йил “Новая Земля”да жойлашган зенит-ракета полки янги С-400 зенит-ракета тизимлари билан жиҳозланди ва уларни хизматни ўташи бошланди. Яқин йилларда Арктикадаги барча қўшинларимизни бундай комплекслар билан жиҳозланиши режалаштирилмоқда. ”, - деди қўмондон.\nУнинг сўзларига кўра, бунинг эвазига Арктикани душманнинг барча турдаги, шу жумладан авиация, қанотли ва баллистик ракеталари хужумидан ҳимоя қилади.\nМГИМО ҳарбий-сиёсий тадқиқотлар маркази директори, тарих фанлари доктори Алексей Подберёзкин Sputnik радио эфирида бунинг муҳимлигини тушунтирди.\n"Ҳаво мудофааси ва ракеталарга қарши мудофаа тизимларини яратиш режасига мувофиқ, ҳар хил синфдаги ракеталарни доимий равишда аниқлайдиган ва йўқ қиладиган яхлид зона яратилмоқда. Бу ҳаракатлар ҳозирда шимолий чегараларга йўналтирилганлиги аён. Биринчидан, зарба бериш учун энг хавфли ҳудуд, чунки у жуда қисқа. Иккинчидан, “Арктика учун кураш” аллақачон бошланган ва Арктика ҳудудига кирмайдиган давлатлар ўзининг таъсир доирасини белгилашга тобора интилмоқда”- ҳисоблайди Алексей Подберёзкин. Россиянинг жавобгарлик ҳудуди ишончли ҳимоя қилиниши керак, деди у.\nАрктикада илк бор "Бастион" ракетаси учирилди\n"Биз Россия қуролли кучларининг жавобгарлик ҳудуди деб ҳисобланадиган ҳудудлар Ҳаво мудофааси ва Ракеталардан қарши мудофаа тизимлари томонидан ишончли тарзда ҳимояланиши нуқтаи назаридан қамраб олинишига даъво қилмоқдамиз. Ягона радиолокацион майдони қурилиб бўлгач, Шимолий Қутб ва Арктика минтақалари орқали ҳужумдан мудофаа тизими яратилмоқда” - деди Алексей Подберёзкин.\nСентябрь ойида “Новая Земля” полкининг илк марта С-400 комплекслари билан жиҳозлангани маълум бўлди. Бу бўлинма 2015 йилда ҳарбий хизматга тушди, аммо илгари олдинги авлоддаги С-300 тизимлари хизматни ўтаган.\nС-400 зенит-ракета тизимлари барча баландликда бир неча юз километр оралиғи масофасида жойлашган барча замонавий ва истиқболли аэрокосмик ҳужум воситаларини йўқ қилишга мўлжалланган.


Нукусда полиэтилен трубалар корхонаси ишга тушди- Kruz.uz\nНукусда полиэтилен трубалар корхонаси ишга тушди\n10:19, 26.07.2017 1919 0 Иқтисодиёт\nНукус шаҳридаги полимер маҳсулотларини ишлаб чиқарувчи корхонанинг тўлиқ ишга тушиши шу йилнинг 1 августига белгиланган эди. Ҳозирги кунда корхонанининг бир цехи ишга тушиб, диаметри 20 миллиметр бўлган полиэтилен трубаларини ишлаб чиқара бошлади, дея хабар бермоқда Қорақалпоғистон хабар агентлиги.\nБу лойиҳанинг умумий баҳоси - 19, 3 миллиард сўм. Тўлиқ ишга тушгандан сўнг бу корхона йилига 8000 тоннагача полиэтилен трубаларини, 500 мингдан ортиқ 25, 50 килограммга мўлжалланган халталарни, шунингдек, бошқа буюмларни ишлаб чиқара бошлайди. Корхона тўлиқ ишга тушгандан сўнг 100 дан ортиқ фуқаро иш билан таминланади.\nКорхонанинг қурилиш ишларини ташкиллаштириш, олиб бориш бўйича ишлар олиб борилмоқда. Нукус шаҳри ҳокимининг қарори билан корхона қурилиши учун умумий майдони 18,7 минг квадрат метрдан ортиқ йер ажратилиб, феврал ойининг дастлабки кунлариданоқ қурилиш ишлари бошлаб юборилди.


09:45, 21.02.2020 // 100846\n1965 йил 21 февраль куни америкалик инсон ҳуқуқлари ҳимоячиси, сиёсий арбоб Малкольм Х номи билан танилган ал-Ҳожи Малик аш-Шабоз ўлдириб кетилди. «Дарё» колумнисти Жаҳонгир Остонов Малкольм Х кимлиги, нега ўлдириб кетилгани, унинг фаолияти қандай кечгани ҳақидаги саволларга анъанавий тарих рукнида маълумот беради.\nАҚШда қора танлилар ҳуқуқларини ҳимоя қилиб чиққан фаоллардан бири бўлган Малкольм Х 1925 йил 19 май куни Омаха шаҳрида дунёга келган. Отаси Эрл Литл баптистларнинг даъватчиларидан бўлган. Онаси эса Луиза Литл. Малкольмнинг ота-онаси ҳам Америкадаги қора танли фуқаролар ҳуқуқлари учун курашган фаоллардан ҳисобланади.\n1931 йил, олти ёшида Малкольм отасидан айрилади. Отаси Эрл Литл трамвай босиб кетиши оқибатида ҳалок бўлади. Аммо ўша пайтда бу воқеа қора танли аҳоли орасида ҳар хил шубҳаларни пайдо бўлишига сабаб бўлади. Кейинчалик Малкольм оиласининг Ку-кукс-кланга алоқадор Black Legion (қора легион) деб аталган гуруҳ аъзолари томонидан таъқибга учраганини маълум қилади. Онаси эса эрининг ўлимига бардош бера олмайди: хаста бўлиб қолиши оқибатида Мичигандаги руҳий касалликлар шифохонасига жойлаштирилади ва у ердан 1963 йилга келибгина чиқишга муваффақ бўлади.\nОқлар орасида таълим олган қора танли\nМалкольм оқ танлилар орасига интеграциялашган кам сонли қора танлилардан эди. Синфдошлари ичида етакчи бўлган Малкольмнинг таълимни ташлаб кетишига ўқитувчисининг қора танлилар учун адвокат бўлишга йўл йўқлиги ҳақидаги сўзлари бўлади. Чунки у адвокат бўлишни орзу қилар эди. Ўқитувчиси у Қўшма Штатлардаги тузумнинг ирқчилик қурбони бўлишини истамагани учун ҳам уни бу фикридан қайтарган эди. Ўқитувчиси унга дурадгор бўлишни таклиф қилади. Аммо буни рад этиб, ташқи кўринишини ўзгартиришга ҳаракат қилиб кўради. Бу ҳам натижа бермайди.\nУзоқ дарбадарлик, қамоққа тушишлардан кейин Бостонга, ўгай опасининг ёнига кўчиб кетади. 1942 йилда Бостон жиноятчиликка қадам қўяди. Жиноят олами катталаридан бири билан душманлик сабабидан оқ танли София билан Бостондан қочиб кетишга мажбур бўлади.\nЖиноят оламидаги фаолияти ва қамоққа олиниши\n1943 йилдан 1946 йилгача Бостон ва Нью-Йоркка уч марта бориб келади. Бостондан қочиб, Мичиган штатида бироз яшагандан сўнг Нью-Йоркка кўчади. Темир йўлда ишлаш билан бирга тунги клублар олдида оёқ кийимларни тозаловчи бўлиб ишлай бошлайди. У хотираларида машҳур мусиқачи Дюк Эллингтоннинг оёқ кийимларини тозалаганини ҳам айтиб ўтган.\nБироз муддатдан сўнг Гарлемда гиёҳванд моддалар савдоси, рекетлик, ўғрилик каби жиноятларни қилиб юради. 1946 йилда қамоққа олинган Малкольм бир қатор жиноятларда айбдор деб топилиб, 10 йилга озодликдан маҳрум қилинади. Жазо муддатининг етти йилини ўтайди.\nҚамоқхонадаги таълим ва «Ислом уммати» билан танишуви\nКатолик динига нисбатан қаттиқ нафрати учун Малкольм қамоқхонада Satan, яъни «Шайтон» деган ном олди. Шу даврда у қамоқхона кутубхонасидан фойдаланиб жуда кўплаб китобларни ўқиб борди. Таълим ҳақида айтган баъзи фикрларини унинг фаолиятига қизиққан кишилар ёзиб қолдирганлар. Шулардан бири: «Таълимсиз бу дунёда ҳеч қаерга бориб бўлмайди». Яна бир фикрида у шундай дейди: «Таълим келажак учун паспорт, чунки эртанинг эгаси, бугун тайёргарлик кўрганларникидир».\nУнинг ислом дини билан илк танишуви ҳам айнан қамоқхонада юрган пайтларига тўғри келади. Акаси Режиналд билан қилган мулоқотлари чоғида Nation of Islam (Ислом уммати) ташкилоти ҳақида хабар топади. Ташкилотга аъзо ака-укаларининг тавсияси билан у ҳам ташкилотга аъзо бўлиб киради. Ўз вақтида ушбу ташкилот Чикагода асос солинган кичик бир жамоадан иборат эди. Ташкилотнинг уч асосий ғояси мавжуд: исломнинг ўта прогрессив шаклини тарғиб қилиш, қора танли миллатчилик ва оқ танлилардан воз кечиш. Жамият фикрича, оқ танлилар шайтоннинг Ер юзидаги тимсолидир.\nМуддатидан беш йил олдин озод қилиниши кутилган Малкольм ҳукуматдагиларнинг хавотирлари сабабли қамоқда яна озроқ қолишга мажбур бўлади. Чунки унинг маҳбуслар орасида обрўси жуда юқори эди. Шу сабабли раҳбарлар унда потенциал хавф бор деб ҳисоблар эди.\nАммо опасининг саъй-ҳаракатлари Чарлестон қамоқхонасидан яхшироқ ва бой кутубхонага эга бўлган Норфолк қамоқхонасига кўчирилади. Кейинчалик қамоқхонада ўтган дамлари ҳақида эслар экан, Малкольм шундай деган эди: «Ойлар ўтаверди, лекин мен ўзимни қамоқхонадагидек ҳис қилмай қўйган эдим. Чунки ўша пайтгача ҳаётимда бунчалик ўзимни эркин ҳис қилган эмасман».\n1952 йил 7 август куни Малкольм озодликка чиқди.\nОзодликка чиққанидан кейин ташкилот раҳбари Элайжа Муҳаммад билан учрашиш учун Чикагога боради. Ташкилотга тўлиқ аъзолик ҳам ана шу пайтга тўғри келади. Ташкилотга аъзо бўлган Малкольм Литл бундан буён ўзини Малкольм Х деб атай бошлайди. Бу фамилияни танлашига сабаб қуллик даври фамилиясидан қутилиш эди. Шунингдек, Х номаълумлик белгиси бўлиб, унинг ҳақиқий африканча фамилиясининг номаълумлигини ҳам билдириб турарди. Ундан кейин ташкилотга аъзо бўлган баъзи кишилар, шунингдек, рафиқаси Бети ҳам ўзларига Х фамилиясини танлайди.\n1953 йилда ФҚБ унга қарши иккита хат юзасидан иш очади. 1950 йилда ёзилган хатларда у ўзини коммунист дея эътироф этган эди. Бу воқеа Red Scare (Қизиллардан қўрқув) даврига тўғри келган эди. Мактублар орасида Малачи Шабоз имзоли мактублар ҳам бор эди. Ташкилот раҳбари Элайжа Муҳаммаднинг сўзларига кўра Шабоз номи Осиёда яшаган қора танли халқ номидан олинган.\nМалкольмнинг коммунистлиги борасидаги даъво ўзининг исботини топмайди. Аммо унинг ирқчи ташкилотга аъзо экани суриштирувларга сабаб бўлади. 1953 йилда ФҚБ уни параноик деб эълон қилади.\nШу йили Чикагога кўчиб келган Малкольм ташкилотнинг энг муҳим шахсларидан бирига айланади. Жуда кўп китоб ўқир, кам ухлар эди. Оммани ўзига қарата олиш қобилиятига эга бўлган Малкольм телевидениедаги ташкилот фаолиятига бағишланган «Нафрат яратган нафрат» дастуридан сўнг бутун мамлакатга танилади. Унинг чиқишлари, мақолалари, нутқлари бутун АҚШ матбуоти, радиоси ва телевидениесида намойиш этиладиган бўлади. Кўп ўтмай у бутун дунёга танилади. 500 кишидан иборат ташкилот аъзолари Малкольмнинг ҳаракатлари туфайли 1963 йилда 30 минг кишига етади.\nУнинг оқ танлиларга нисбатан нафрати ўта кескин эди. Fruit of Islam номли қуролли ташкилот ҳам тузиб, 1957 йилда бир полиция идораси ва шифохонага ҳужум уюштиради. Кеннедининг ўлимидан хурсанд бўлгани ҳам унинг чиқишларидан маълум.\nМуҳаммад Али ва Фидель Кастро билан алоқалари\n1964 йил 25 февраль куни афсонавий Кассиус Клей ўзининг навбатдаги жангини ўтказаётган эди. Рақиб Сонни Листон. Ринг четида эси унинг дўсти Малкольм Х кузатиб турарди. Жангнинг 7-раундигача очколар бўйича ортда бораётган Клей ушбу раундда рақибини нокаутга учратиб ғалаба қозонади. Шунда Малкольм Клейда бир илоҳий куч сезади. Жангнинг эртаси куни одатий матбуот анжуманида Кассиус Клей исломни қабул қилганини эълон қилади ва исмини Малкольм Х ҳурматидан Кассиус Х’га ўзгартиради. Шу йили Nation of Islam’га аъзо бўлади ва ташкилот раҳбарининг тавсияси билан исмини Муҳаммад Алига алмаштиради. Кейинчалик Малкольмнинг ташкилот билан алоқаларини узиб, унинг суннийлик мазҳабига ўтиб кетганини қоралаган Алининг ўзи ҳам унинг ортидан ташкилотдан чиқади ва суннийликка ўтади.\n1960 йилги БМТ сессиясида қатнашиш учун келган Куба инқилобий қўмитаси раиси Фидель Кастро унга тайёрлаб қўйилган меҳмонхонанинг тўлов пулини олдиндан талаб қилиши ортидан Гарлемдаги бошқа меҳмонхонага кўчади. У ерда уни Африкадан келадиган қора танли давлат делегацияларини қабул қилиш гуруҳи раҳбари бўлган Малкольм Х кутиб олади. Унинг Кастро билан учрашуви шу тариқа юз беради.\nТашкилотдан чиқиши ва анъанавий сунний мазҳабига ўтиши\n60-йиллар бошида Малкольм ва Элайжа Муҳаммад орасига совуқчилик туша бошлайди. Бунга сабаб қарашларининг қарама-қарши тус ола бошлаши эди.\nФундаментал қарама-қаршилик сиёсий сабаблар ила юзага келади. Малкольм сиёсий курашлар билан динни қориштирмаслик ва бошқа мусулмон бўлмаган қора танлилар билан бирлашиш тарафдори эди.\nИккинчи сабаб ахлоқий қарашлар эди. Элайжа Муҳаммаднинг ўз котибалари билан жинсий муносабатлари ҳақида гап-сўзлар урчий бошлайди. Ҳатто унинг ўғли Ворисиддин Муҳаммад отасининг олти нафар котибасини ҳомиладор қилгани ҳақида дўсти Малкольмга айтиб беради. Зино ташкилот таълимотига зид эди.\nГап-сўзлар ўз тасдиғини топади. Элайжа Муҳаммад худо юборган пайғамбар эканини ва қолганларга тегишли қоидалар унга тегишли эмаслигини айтиш билан қилмишларини тасдиқлайди.\nУчинчи қарама-қаршилик дин туфайли эди. Энди Малкольм Ворисиддин Муҳаммад туфайли анъанавий сунний исломга қизиқа бошлайди. Қамоқдалигида қизиқиши бошланган бу йўналиш Элайжа Муҳаммад даъватлари билан унутилиб кетган эди.\nБулардан ташқари, манфаатлар тўқнашуви юз бергани ҳақидаги қарашлар ҳам мавжуд.\nШундай қилиб, 1964 йил 8 март куни Малкольм Х ташкилотдан чиққанини расман эълон қилади.\nАнъанавий сунний йўналишига ўтганидан кейин Малкольм 1964 йил 13 апрель куни Макка шаҳрига Ҳаж сафарига отланади ва у ердан Малик Шабоз бўлиб қайтади. Шундан кейин унинг рафиқаси ва фарзандлари Шабоз фамилиясини олади.\nМаккадан қайтганидан кейин у Nation of Islam’нинг оқ танлиларга қарши ирқчилик сиёсатини қоралайди. Ҳаж сафари ҳақида сўзлар экан, у шундай дейди: «У ерда дунёнинг турли бурчакларидан келган ўн мингларча одам бор эди. Барча турдаги одамларни кўрдим, оқдан тортиб африкалик қорагача. Мен у ерда Америкада кўришга ишонмаган оқлар ва қоралар ўртасидаги бирлик, биродарликни кўрдим. Америка исломни тушуниши керак. Чунки унинг ирқчилик билан боғлиқ муаммоларини ҳал қилиб бероладиган ягона дин бу исломдир».\nШунга қарамай, у Америкада қора танли фуқаролар ҳуқуқлари учун курашда давом этди. Шундай курашлар йўлида янги бир ташкилот тузди. 1964 йил 28 июнда Organization of Afro-American Unity ташкилотини тузди. Аммо бу ташкилот унинг ўлимидан сўнг тарқалиб кетди.\nNation of Islam ва Малкольм ўртасидаги таранглик кучайиб бораверади. Ҳатто унинг уйига бомба ташлаб кетишади.\nШундай хуружлардан тирик қолган Малкольм 1965 йилнинг 21 февраль куни Гарлемда 400 киши олдида нутқ сўзлаб турган пайтида номаълум шахслар томонидан отиб кетилади. Уни ўлдирганлар ким экани номаълумлигича қолади. Барча шубҳа Nation of Islam ташилотига тушади. 1966 йилда ташкилотнинг уч нафар аъзоси: Норман 3Х Батлер, Томас 15Х Жонсон ва Талмаж Хайерлар айбдор деб топилади. Аммо ташкилот буни тан олмайди. Қора танлилар ҳуқуқлари ҳимоячилари даҳоларидан бири Мартин Лютер Кинг унинг ўлимини «катта фожиа» деб атайди ва «дунё йирик бир потенциал лидеридан айрилганини» айтади.\nМалкольмнинг олти нафар қизи бўлиб, унинг қабри Нью-Йоркнинг Вестчестер графлигидаги Фернклиф қабристонида, рафиқаси Бети Шабоз билан ёнма-ён жойлашган.\n16:52, 20.06.2021 // 103712\n07:10 Кеча // 83152\n17:11, 20.06.2021 // 65930\n23:04, 20.06.2021 // 60535\n22:36, 20.06.2021 // 57690


Русланбек Давлетов партия Сиёсий Кенгаши аъзосига айланди\nЖорий йилнинг 25 сентябрь куни Ўзбекистон “Адолат” социал-демократик партияси Сиёсий Кенгашининг навбатдаги Пленуми доирасида партиянинг Сиёсий Кенгашига янги аъзо сифатида Ўзбекистон Республикаси Адлия вазири Русланбек Давлетов сайланди.\nЖиззах вилояти ички ишлар бошқармаси жиноятчилик ва ҳуқуқбузарликларнинг олдини олишда илғор иш усуллари ва замонавий ахборот технологияларидан самарали фойдаланилаётир.\nСайловда ҳаққонийлик қандай таъминланади?\nЎзбекистон муҳим сиёсий жараён – сайловлар арафасида. Мазкур сайлов Ўзбекистоннинг янги тарихидаги илк сайлов бўлиши билан бирга, янгича руҳда ўтиши кутилмоқда. Хўш, сайлов жараёнлари қандай ташкил этилади? Сайловдан кутиладиган асосий талаб – ҳаққонийлик қандай таъминланади?\nТоморқа – йил бўйи меҳнат, йил бўйи даромад\nЖиззах вилояти Шароф Рашидов туманидаги Туюқли маҳалласи аҳолиси томорқадан самарали фойдаланиш ҳадисини олган. Маҳаллада 100 зиёд хонадонда иссиқхона бор.\nРоссиялик санъатшунос Фатима Арифджанова: Қорақалпоқ миллий қадриятлари мени лол қолдирди\nҚорақалпоғистон Республикасининг Чимбой туманидаги Қизилўзак овул фуқаролар йиғинига қарашли Топе қишлоғига россиялик журналистлар ва киноижодкорлар ташриф буюрди.\nЎзбекистон фуқароларининг хорижда ота-онаси қарамоғидан маҳрум бўлган болаларини Ўзбекистонга қайтариш тизими такомиллаштирилади\nУнга кўра Ўзбекистон Республикаси фуқароларининг хорижда ота-онаси қарамоғидан маҳрум бўлган болаларини Ўзбекистон Республикасига қайтариш тартиби тўғрисидаги Низом иловага мувофиқ тасдиқланади.\nОдамни нима қутқаради?\nШарқ ила Ғарб Энди бир-биридан айрилмас. Икки дунё оралиғида Керак дейман ўйлаб қадам босишимиз.\nXII халқаро ихтисослашган “UzMedExpo-2019” тиббиёт кўргазмаси иш бошлади\nПойтахтимиздаги “Ўзэкспомарказ“ миллий кўргазмалар мажмуида ўтказилаётган мазкур кўргазма Ўзбекистонда соғлиқни сақлаш соҳасидаги йирик тадбирлардан биридир.\nИстеъмолчига миллионлаб асоссиз қарздорлик қаердан ёзилди?\nМажбурий ижро бюроси Фарғона вилояти бошқармаси томонидан фуқароларнинг ҳуқуқлари ва қонуний манфаатларини ҳимоя қилишга қаратилган тадбирлар олиб борилмоқда.\nЖурналистлар Сургил газ кони фаолияти билан танишди\nЎзбекистон Республикаси Энергетика вазирлиги ташкилий кўмагида бир гуруҳ хорижий ва маҳаллий оммавий ахборот воситалари вакиллари Қорақалпоғистондаги газ-кимё ва электр энергияси саноат зоналарига ташриф буюрди. Меҳмонлар дастлаб Сургил газ конида бўлди.\nҲудудларда “Ватанга қасамёд” матни тарғиботи\nРеспубликамиз бўйлаб “Ватанга қасамёд” матни моҳиятини ёшлар орасида кенг тарғиб этиш мақсадида “Ўзбекистон Республикасига садоқат билан хизмат қиламан!” шиори остида маънавий-маърифий тадбирлар ўтказилмоқда.\nКийикни ноқонуний овлаганлар жазоланди\nҚорақалпоғистон Республикаси Экология ва атроф муҳитни муҳофаза қилиш қўмитаси инспекторлари томонидан Мўйноқ тумани “Қозоқдарё” овул фуқаролар йиғини ҳудудида 13 та кийикни ноқонуний овлаган браконьерлар қўлга олинди.\nЎзбекистон - Россия микросимпозиуми полимерлар фани истиқболларига бағишланади\nЎзбекистон Республикаси Фанлар академияси Полимерлар кимёси ва физикаси институтида 26-27 сентябрь кунлари “Полимерлар ҳақидаги фаннинг истиқболлари” мавзусида Ўзбекистон – Россия микросимпозиуми бўлиб ўтади.\nБугунги дунё — ахборот дунёси.\nРасул Кушербоев: "Нашрлар обуна масаласида ҳам қўллаб-қувватланиши шарт!"\nОлий Мажлис Қонунчилик палатаси депутати Расул Кушербоев “Hurriyat” газетаси саволларига жавоб бериб, бугунги босма нашрлар хусусида ўз фикр-мулоҳазаларини билдирар экан, жумладан, блогерлар ҳақида ҳам сўз юритиб, уларнинг ҳуқуқий мақоми хусусида ҳам тўхталади.\nОскар мукофоти учун Ўзбекистон номидан қатнашадиган фильм номи аниқ бўлди\n2019 йилнинг 21 сентябрь куни Ўзбекистон Оскар қўмитасининг координацион маркази ҳисобланган Ўзбекистон миллий кинокомиссиясида Оскар мукофотининг “Энг яхши халқаро бадиий фильм” номинациясига Ўзбекистоннинг бир қатор киноижодкорларидан тақдим қилинган фильмлар муҳокамаси бўлиб ўтди.


Жиззах цемент заводи атрофни ифлослантиргани сабаби маълум қилинди – Газета.uz\nЖиззах цемент заводи атрофни оҳак ва чанг билан ифлослантириш манбасини бартараф этди.\nLotinchada 28 сентябрь 2018, 16:37 Иқтисодиёт\nЖиззах цемент заводи директори Исматулла Абдуллаев атрофга зарарли моддалар чиқарилишига тозалаш қурилмаларининг барвақт ишдан чиққани сабаб бўлганини маълум қилди. Яқин атрофда истиқомат қилувчи аҳоли маълумотларига кўра, ҳудуддаги вазият апрелда ёмонлашишни бошлаган.\nОлмалиқ КМК матбуот хизматининг жума куни хабар беришича, 8 сентябрь куни тозалаш қурилмаларини таъмирлаш учун завод фаолияти тўхтатилган. 2017 йил мартида заводнинг 1800 та шохобча фильтрлари тўлиқ алмаштирилган эди. Улар вертикал валкали тегирмон ва горизонтал айланувчи печлардан чиққан чанг ва газли аралашмаларни тутиб қолади.\n«Мазкур ускуналар Жиззах цемент заводини қуриш билан шуғулланган Туркиянинг Dal Teknik Makina компанияси томонидан етказиб берилган ва икки йил ишлаб бериши керак эди. Бироқ фильтрлар бу муддатнинг ярмидан кўпроғи давомида ишлади, бирма-бир ишдан чиқди ва атроф-муҳитнинг ифлосланишига сабаб бўлди», — деди Исматулла Абдуллаев.\nУнинг сўзларига кўра, 16 сентябрь куни 2000 дона бошқа модификациядаги филтрлар олиб келинди ва ишчилар уларни 18 соат давомида ўрнатиб чиқишди.\n«Алмаштириш ишлари туркиялик мутахассислар назорати остида олиб борилди. 18 сентябрь куни эса ўн кунлик танаффусдан кейин завод ишга туширилди.\nФильтрлар алмаштирилганидан сўнг атмосферага ишлаб чиқариш ташланмаларининг чиқарилиши барқарорлашди", — деди завод директори.\nЯнги филтрларнинг яроқлилик муддати бир йилни ташкил этади, бироқ тўғри фойдаланилса, улар икки-уч баробар узоқроқ ишлаши мумкин, деди у.\n«Туркия компанияси қўшимча 1850 та шундай филтрларни етказиб берди. Демак, шу каби кўзда тутилмаган вазият юзага келса, уларни бартараф этиш учун барча зарур воситалар етарли», — деди Исматулла Абдуллаев.\nОКМК матбуот хизмати завод раҳбариятига нисбатан хизмат текшируви ўтказилаётганини маълум қилди.


14:00 / 04.07.2019 1449 pdf Ўқиш режими + -\nҲа, тожирлик ҳам шариат кўрсатган йўл билан амалга оширилса, ибодат бўлади. Чунки тожирлар тижоратлари орқали ўзларига фойда топишдан ташқари, жамият ривожи ва аҳоли эҳтиёжи учун катта аҳамиятга эга бўлган ишни амалга оширишади.\nАбдуллоҳ ибн Умар розияллоҳу анҳу: «Аллоҳ таолонинг йўлидаги ўлимдан кейин, мен учун энг афзал ўлим савдо моллари ичида ўлишдир», дегани ҳам бежиз эмас.\nШунинг учун ҳам уламоларимиз тижорат ва унинг одобларига ҳамиша алоҳида аҳамият бериб келишмоқда.\nБугунги кунда юртимизда тижоратнинг турли йўналишларида меҳнат қилаётган, рўзғор тебратаётган ҳамюртларимиз сони кун сайин ортиб бормоқда. Уларнинг ичида тижорат одобларига қўлдан келганича амал қилиб, ҳалол иш юритаётганлари ҳам бор. Аммо беш қўл баробар бўлмагинидек, шаръиатимиз белгилаб берган қоидалардан бехабар ёки унга амал қилмайдиган тижоратчиларни ҳам учратиб мумкин. Шу боис, қуйида тижорат қилиш хусусида айрим қоидаларни эслатиб ўтсак:\nТижоратнинг энг муҳим ва дастлабки одобларидан бири савдо ва унинг турларига оид шаръий ҳукмларни яхшилаб ўрганишдир. Мусулмон савдогар хатога йўл қўйиб, гуноҳкор бўлмаслик, ҳаромга аралашиб, охирати куймаслиги, ҳалол ризқ топиб, фароғатда яшаш ва икки дунёнинг саодатига эришиш учун савдо ва унга боғлиқ масалаларни яхшилаб ўрганади.\nУмар ибн Хаттоб розияллоҳу анҳу ҳам: «Бозоримизда динда фақиҳ бўлмаган одам савдо қилмасин», деганлар.\nСавдогарлик (тожирлик) касбларнинг энг яхшиси, энг шарафлиси саналади. Фақат савдо одобларига риоя қилгандагина, савдонинг ҳалол бўлишига эришилгандагина, у хайрли ва баракали бўлади. Шуни доим ёдда тутиш зарурдир.\nҲар қандай шароитда ҳам савдогарнинг ростгўй бўлмоғи унинг бу дунёси ва охирати учун шарафли унвонлар борлиги хусусида қуйидаги ҳадисда келтирилади.\n«Набий соллаллоҳу алайҳи васаллам: «Ростгўй, омонатли тожир (тижоратчи) набийлар, сиддиқлар ва шаҳидлар билан биргадир», дедилар».\nТожир савдо молини мақташ учун ёлғон гапириш, қасам ичиш энг катта гуноҳлардан биридир.\nСавдода рибонинг барча турлари ва кўринишлари ҳам ҳаромдир.\nШунингдек, савдода ҳаром қилинган ишлардан бири эҳтикор (монополия)дир. «Эҳтикор» (монополия) турли йўллар билан бир хил савдо молини эгаллаб олиб ёки босиб қўйиб, нархни оширишга уринишдир.\nСавдодаги ҳаром ишлардан яна бири — бозорга келтирилаётган савдо молининг олдини тўсиб чиқиб, арзонга олиб, қимматга сотиш, бировнинг савдоси устига, у баҳолашишини тугатмай туриб савдо қилишдир.\nМусулмон савдогар нархни ҳаддан ташқари қиммат қилиб юбормаслиги ҳам юксак одобдир. Уламоларимиз маслаҳат тариқасида савдо моли таннархининг учдан бирини фойдага қўйса, одоб ва инсоф юзасидан яхши бўлади, дейишган.\n«Ижтимоий одоблар» китоби асосида тайёрланди.\nАзимжон 10:09 / 17.04.2020\n11:00 / 04.07.2019 593\n15:30 / 04.07.2019 1466\nДуонинг энг биринчи ва муҳим шартларидан бири Аллоҳга бўлган мустаҳкам иймондир. Одам чорасиз қолганда Аллоҳнинг борлигини ва унга фақатгина У Зот ёрдам бериши давоми...\n4159 18:45 / 06.02.2019\n4301 17:09 / 02.11.2018\n721 15:00 / 25 январь\n618 07:10 / 28.08.2019


Posted on 01/06/2015 by TURONZAMIN\nАмир Ёхмоқнинг вафоти, Арслон билан мунозааъ (низо)\nҲижрий 756 йили (1355 милодийда) мен йигирма ёшларда бўлсам ҳам, мендан ёши улуғроқ, эскидан паҳлавонликни ўзига хос чоғлаб юрганлар билан курашиб қолсам, йиқитар эдим. Панжалашиб қолгудек бўлсак, менга баробар чиқадурғон киши ҳам йўқ эди. Мансабдорлар, сарбозлар Амир Ёхмоқдан кўра менинг сутуватимдан қўрқар ва менга кўпроқ итоат қилишар эди.\nСарбозларга Жума намозини улуғ жомеларда ўқиш учун ижозат берган эдим, улар қолғон олти кунни ҳарбий таълим ва тамрин билан ўтказиб, ўрдугоҳда туришар эди.\nБир оз илгарида Амир Ёхмоқнинг Арслон деган жиянидан андишаси борлигини изҳор қилиб эдим. Арслон деганимиз Амир Ёхмоқнинг ўлган биродарининг ўғлидур. Арслоннинг отаси ўлганда Амир Ёхмоқ акасининг тамом амволларини мусодара қилгани учун Арслонга ҳеч бир яровлик нарса (бойлик) қолмагандур. Шу сабабдан Арслон амакисига нисбатан юрагида адоват сақлаб келар эди. Мен Амир Ёхмоқ қўшунларини янгидан ташкил қилиб, аскарий итоатни юргузуб, аскар ва давлат одамлари орасида нуфуз қозонганимдан Арслон ташвишланар, бу ташвиши изоласи учун амакисига: “Темурни қўшундан ҳайдаб юборинг. Агар шу нуфузи билан ўрнида турса, бир кун эмас бир кун аскарларни давлатга қарши ишлатиш ва хазиналарни ўзига тобеъ қилиб олишга ўтиши мумкин”, деб юрганини эшитган эдим.\nАмир Ёхмоқ 756 йили рабиъул аввалда истисқо касаллиги билан вақот этди. Унинг жасади ҳануз ердан кўтарилмаган эди, мутаваффийнинг (вафот этган) ягона вориси бўлмиш Арслон улуғ мажмуъдаги мансабдорлар, аскарий кишилар орасида менга қараб: “Эй Темур Тарағой ўғли, шу соатдан бошлаб сени аскарий хизматдан бўшатдим. Амирликнинг бошқа соҳаларига қатнаштирмаслик учун доирадан ҳайдадим”, деди.\nАрслоннинг умум орасида менга жазо ўрнида қўллаган сўзи ботишмади, ўзимга иҳонат деб билдим. Агар мени бир ёқага олиб, сени ишдан азл этдим, деса ҳеч гап йўқ эди. Чунки Ислом аҳкоми, варосат қонуни билан мутаваффий амакисининг ўрнига амир бўлмоғига эътирозим йўқ эди. Фақат умум олдида, давлат арбоблари кўзида мени ҳайдаганини енгилгина сўз билан эълон этишини юрагимга сиғдира олмадим. Мен ҳам унга қараб, баланд овоз билан: “Сен амирлик русумини билмайсан ва йўлида ишлатолмайсан”, деганимда, ғурурланиб: “Мен – Амир Арслонман!”деди. “Сенда лаёқат бўлса, улуғлик мақомига лойиқ иш қилмоқни ҳам билар эдинг. Оё, юқори рутбалик бир мансаб эгаси паст рутбали мансабдорлар олдида ҳайдаладими? Мабодо бирор журм содир бўлганда ҳам кичик мансабдорлар олдида жазо бермаслигини билмасмидинг?” дедим. Амир Арслон ўз ёнидагиларга қараб: “Бу болани боргоҳимдан чиқаринглар, беҳаё густоҳ!” деб ғудуранди. Йигитлигимнинг йигирма ёшдаги нашъасига мустағрақ эдим. Унинг бу дашномига ўзумни тўхтатолмай, қилич суғуриб Арслонга ҳамла қилдим.\nУ ердаги мансабдорлар Арслонни ҳимоя қилиш учун қилич кўтариб йўлимни тўсмоқчи бўлдилар. Улар менинг қиличбозликдаги маҳоратимни билсалар эди, ўз жонларини таҳликага ташлаб, йўлумни тўсмас эдилар.\nЙўлумни тўсганлардан бирини илк ҳамладаёқ қўлини терисига осилтириб қўйдим. Ерга тушган қилични олиб, икки қўлумда икки қилич билан Арслонга қараб қичқирдим: “Агар сенда ростдан Амир Арслон бўлуб амирликка қобилиятли бўлсанг, мен етиб боргунча турган ерингни ташлаб қочмайсан!” Унинг билан мен турган жойнинг орасида бир мунча масофани қилич билан тўсуб турган мансабдорлар бўлса ҳам, уларни ёриб ўтиб кета бошладим. Арслонга яқин бордум. Рангида қон қолмабдур. Мендаги ҳайбатни кўриб, қочиб кетди. Мен ўша ердаги афсар ва сарбозларга қараб: “Агар мард бўлсаларингиз ва мардликка арзигулик қобилиятга лойиқ бўлсаларингиз, мени яна аввалги каби бош қўмондон деб танигайсизлар. Арслон каби қўрқоқ одамларга бош эгмасликларингиз лозим. Сизларнинг маошларингиз ва ёки тақоиди улушларингизни мен ўзум яхшироқ таъмин этаман”, дедим. Улар ерда ўлуб ётган тўрт киши билан саккиз нафар ярадорга қараб: “Бизларнинг маошларимиз кесилмаган ҳолда етиб турадурғон бўлса, албатта, сенга итоат қиламиз”, деб қавл (сўз) беришди.\nЎша кундан бошлаб ёлғиз қўшун бошлиғи эмас, марҳум Амир Ёхмоқдан қолган амволларнинг идорасига ҳам мен уҳдадор бўлуб қолдим. Амир Арслон бир тарафдан қўрқунч, яна бир тарафдан хижолатлигини ошкора этишга журъат қилолмаса ҳам, мен улуғлик тариқасини амалда кўрсатиб, амакисидан қолган молни икки тақсим қилдим. Бир қисмини унга (Амир Арслонга) ажратиб қўюб, қолган қисмини қўшуннинг харажатига сақладим. Амир Арслон амакисининг биргина вориси бўлса ҳам, мусулмон бўлмагани ва мен билан уруш ҳолинда бўлгани учун шаръан кофири ҳарби аталиб, унинг молларини забт қилмоғим лозим эди. Бироқ амакисининг дўстлик муносабатини назарга олиб, Арслоннинг ҳаётини таъминламоқ қасди билан ярим ҳисса молни унга ажратдим. Орадан муддатлар ўтиб, мен қудраб ва азамат авжига етишганимда, менга бир хат ёзиб: “Сенинг Худойинг бандаларининг гуноҳини ўтадур эмиш, бугун сен ҳам ер юзида Худонинг муқтадир бандаларидан бўлуб қолдинг, менинг гуноҳимни кечиб, тавбамни қабул қилғил”, дейдур. Мен унга ёзган жавобимда: “Мен сенинг тавбангни қабул қиламан. Аммо сен менга афсарлар ҳузурида берган иҳонатингни унута олмайман, чунки қилич зарбасидан етган жароҳат тузалиб битиб кетса ҳам, тилдан етган захм ҳаргиз тузалмайди”, деб тавбасини қабул қилдим.\nЭй менинг бу эсдаликларимни ўқуғувчилар! Мен йигитлик ватқимдан тортиб, дин ва мазҳабга кўп алоқалик эдим. Уруш майдонларидан бўлак вақтларда намозимни қазо қилмадим. Қимор ўйнамадим, лабимни ичкулик майга теккузмадим. Ҳамиша уламоларга эҳтиром қилдим. Аксар вақтларда уламоларнинг машвара, фатволарига маржаъ (ишонарли таянчиқ) мен эдим. Шариат аҳкомларини ўз мавқеъида ижро қилар эдим. Ҳар қачон уламолар йиғилиб мажлис ташкил қилсалар, мажлисда ҳал этилмоқчи бўлунган масъалага далил учун Қуръон оятларини ўқур эдим. Чунки Қуръонни ўқуб яхши тушунар эдим. Шунинг учун мажлислардаги далилга лойиқ оятларни ўқуб, уларни муддаоларидаги оятлар билан қаноатлантирар эдим.\nҲиндустон футуҳотида ҳинду олимларидан бири: “Сен мусулмон бўлсанг, нима учун эронийларни қатли ом қилдинг?” деганида: “Мен ҳар киши мусулмон бўла туриб, диндан қайтса, ул киши бутпараст-мушрикдан ҳам ёмон ҳисобланиши ва шариат ҳукми билан ўлдурилиши лозимдур”, деб жавоб бердим.\n(Мутаржим Забиҳуллоҳ Мансурий изоҳи: Амир Темур шу ерда шиаларни муртад деб билади. Бу эса бадиҳий иштибоҳ қилингундур.)\nМен футуҳотларим асносида бир кўчма масжид ясамоқ учун усталарга амр қилдим. Бу кўчма масжид яғочдан солиниб битказилди. Йигирма беш аравага юклатиб юрар эдим. Арава юра олмайдиган жойларга эса, тўрт юз от ёки хачирга юкланар эди. Масжиднинг икки минораси бор эди. Бириси ранги кўк бўлуб, маънода Аллоҳнинг қудратнамолигига таъбир бўлса, иккинчиси қирмизи бўлуб, ер юзи ва бани башар ҳокимиятининг белгиси эди. Худди шу каби масжид ҳам икки хил ранг билан бўялган эди. Бориб тушган ерларимда муаззин минорага чиқиб азон айтар, мен эса жамоат билан масжидда намозимни ўтар эдим. Ҳозир ушбуни, ҳаётимда кечирган воқеотларни ёзиб турган вақтимда Чин юртларига бормоқ қасдидадурман. Чин бутхоналарини масжидларга айлантирарман, иншооллоҳ! Мен билан бирга урушда ўлганларнинг шаҳидлар даражасида эканлигига ишонаман. Уларнинг мартабалари садри Ислом шаҳидлари билан баробардур. Чунки мен Ислом динининг тавсиаси (кенгайиши) учун урушмоқдаман. Мен билан бирга урушганлар албатта мужоҳиди фийсаби лиллоҳдурлар (Оллоҳ йўлида холисона курашувчилар).\nМовароуннаҳрда қудратимнинг кенгайиб кетишига сабаб бир жирга (катта бир минтақа атрофини ўраб туриб, ов-шикор қилиш) тариқасидаги шикор эди. 757 йилнинг куз фасли, йигирма бир ёшда эдим. Сарбозлардан бир қанчасини ҳайвонотларни ҳайдашлик учун чўлга чиқардим. Ўзум бир қанча мансабдорлар билан Самарқанднинг шимоли-ғарб томонидаги бир минтақага бориб, жиргадан қочган ҳайвонлар йўлини тўсиб, шикор қилмоқ қасдида эдим. Биз ул ерга бориб, ов қилмоқчи бўлганимизда, ул ерда яшаб турган Гурулта исмли бир қабила бизни манъ қилиб: “Бу ерлар бизларга тааллуқли бўлгани учун бу жойда сизларнинг шикор қилиш ҳақларингиз йўқ”, деб жиддий тўсқунлик қилдилар.\nМен у ён-бу ёнга қарадим. Ҳеч ерда уларнинг мулкиётини тсбот қиладурғон аломат кўрмадум. Бинобарин, уларга айтдим: “Сўзларингизнинг исботи учун ҳужжатларингиз бўлсун, ҳеч бўлмаса бирор юрт, овул ёки зироат майдони, ҳеч бўлмаса етиштурғон бирор туп дарахтларингиз ҳам йўқ. Шунинг учун бу ер “чўл” деб аталади. Лоақал бу ерда бирорта чодир тикканингизда эди, сизларни кўчманчи демак мумкин бўлур эди. Қайси далил билан бу ерлар бизники, деб иддио қиласизлар?” Улар менинг сўзларимга аҳамият бермасдан: “Бу ер бизнинг еримиздур. Ҳар ким бу ердан истифода этмакка урунса, бу уруниш шикор қилиш усулида бўлса ҳам, ўлдурамиз. Агар тирик қолишни истаганлар бўлса, жарима тўлаш билан ўз ҳаётини қутқариши мумкин”, дедилар.\nБз фақат етти нафар бўлиб, улар эллик нафардан ортиқ киши эдилар. Бизга қарашли жиргачилар узоқроқда бўлгани учун ёрдамга етиб келишларининг ҳам имкони йўқ эди. Ҳамроҳларим эса менинг кўрган тадбиримга эътимод этар, жойи келса, эллик нафарга қарши уруш очишга ботинмоғини билар эдилар. Мен эсам улар билан урушмоқни хаёлимга келтирмас эдим. Гарчи улар даъволарини исбот қила ололмасалар ҳам, балки оталаридан қолғондур, деган хаёл билан уларга айтдим: “Ундоғ бўлса, қилғон шикоримизни сизларга ташлаб кетайлук. Шу билан сизлар бизлардан рози бўлурсизлар”. Улар қатъийлик билан: “Биз сенинг шикорингга муҳтож эмасмиз. Ушбу минтақани шикорга истеъмол қилганинг учун бир минг тилло жарима беришинг керак”, дедилар. “Биз шикор қилгани келганимиз учун сизлар билан муомала қилишга тилло олиб келмаган эдик”, дедим. Улар: “Ундай бўлса, биз сизларнинг қўл-оёқларингизни боғлаб, қабилага олиб борамиз. Минг тиллони олиб келиб топширгандан кейин жонларингизни қутқариб кетасизлар, акс ҳолда ўлдирамиз”, дедилар. Булар билан битишмоқ қийин бўлганидан кейин йўлдошларимга: “Урушга ҳозир бўлинглар!” дедим. Бизлар шикор қилмоқ қасдида пиёда бўлиб турган эдик. Ўқ-ёйларимиз бор эди. Бир неча адад ўқни оғзимга тишлаган ҳолда бир сапчиб, ўзумни от устига олдим. Рафиқларим отга минишда мен каби чаққон қўлланолмас эдилар. Буни кўрган гурултойлар уларни отга миндирмаслик чорасига тушуб қолдилар. Мен ўқларимдан бирини шиддат билан отдим. Гурултойлардан бирининг орқасига санчилди-ю, у фарёд билан ерга йиқилди. Иккинчи ўқум чинқириб фазони ёрганича бориб, қабиладан яна бирининг бўғзига қадалди, ул ҳам ерга йиқилди. Гурултойлар кўрдиларки, икки лаҳзада икки нафарлари йиқилди. Шерикларимни қўюб, менга ҳамла қилишди. Менинг маҳоратларимдан бири – ўқни оғзимда тишлаб турган бўлсам ҳам, камоннинг зидини тортиб, қорага отгунимча кўз юмуб очишлик қадар фурсат ўтар эди. Бу эса йигитлик замонининг қувватидан далил эди.\nГурултойлар ҳужумини ўзумга еткузмай туруб, тўрт нафарини ўқумга ҳадаф қилдум. Уч нафари отдан ерга йиқилди. Яна бири ўз отига тарозу бўлиб осилиб қолди. Бироқ ўқ отмоқ учун фурсат қолмаганини пайқадим. Отга осилиб қолган ҳалиги гурултойнинг оти ёнимдан ўтир экан, унинг қиличини белидан суғуриб олиб, отимнинг тизгинини тишлаб, икки қўллаб қиличбозликка кирдим. Гурултойларда ўқ-ёй йўқ бўлуб, фақат қилич билан ҳамла қилур эдилар. Улар менга ҳужум қилишдан фойдаланган шерикларим отларига миниб олиб, гурултойларни ўққа тутдилар. Минган отим Хоразм отлари наслидан бўлгани учун бошқа отларнинг икки қадамига баробар тушар эди. Бу отлардаги мумаййизотларни (фарқларни) отбоз кишилар яхши биладилар. Отимнинг баландлиги қилич чопмоқда душман устига мусаллат бўлмоғимни қулайлаштирар эди. Тизгинни тишлаб олганимча, ўнг-сўлни идора қилиш ўнғайлик бериб, қилич урмоқда нақадар қудратим борлигини ўша куни яна бир қат имтиҳондан ўтказдимки, менинг қилич чопишим билан бошқаларнинг қилич чопишини ёш болаларнинг қилич ўйнаши билан бир йигитнинг қилич уришига ўхшатиш кифоя қилар эди.\nМен қилич уриш фанининг икир-чикирларига комил бўлганим ҳолда, улар менинг усулимни билмас эдилар. Мен урган душман ерга йиқилар ёки қаттиқ мажруҳ бўлуб, иккинчи қаршимга чиқолмайдиган ҳолга келар эди.\nСизким, менинг бу ёзувларимни ўқимоқдасиз, билингки, ҳар бир истеъдод Тангри томонидан берилган атоёлардандур. Аммо сиз уни тарбия қилишингиз лозимдур. Менинг икки қўллаб қилич уришим ҳам Тангрининг атосидандур. Агар уни тарбия қилмаган бўлсам, бошқа оддий кишилардан фарқим бўлмаган бўлур эди. Эллик отлиқ кишининг устига ҳамла қилишдан қўрқмадим. Билиб, кўриб туриб ўлумни истиқбол қилиш қудратим борлигини ҳам пайқадим. Билдимки, ҳар бир инсон ўлумни кўз олдида тутуб, қўрқмасдан қадамини илгари ташлар экан, ул киши баҳодир деб таъриф қилишга арзийди. Агар бир киши қўрқувни эҳсос қилар эса, ул кишини шужоъ (ботир) деб таниб бўлмас.\nҲамроҳларим Гурултой отлиқларини ўққа тутсалар ҳам, тўдага яқинлашсалар, улар билан тан-батан урушга аралашиб кетишларидан қўрқар эдилар. Шундай бўлса ҳам, уларнинг ўқ отиб туришлари мен учун катта ёрдам бўлдики, душман отлиқларига зарбалар етиб турар эди. Шу билан Гурултой отлиқлари ваҳшатланиб, майдондан қочмоққа турдилар. Улар ўз қабилаларига қараб қочганлари учун биз уларни таъқиб қилмадик. Агар орқаларидан қувлаб борсак, тамом қабила халқи билан масоф қилишга тўғри келар эди.\nГурултойлардан йигирма икки киши ўлган ва ярадор бўлган эди. Биз уларнинг аслаҳаларини ғанимат олиб қайтдик. Мен ўша кунга қадар ўзумни бир маҳоратли инсон деб юрган бўлсам, бу воқеадан кейин Аллоҳ таоло мени бир маъмулий (оддий) инсон эмас, балки бир ҳукмрон, фармонраво ҳайсиятида яратган экан. Агар шу илоҳий атиядан истифода қилмасам, куфрони неъмат қилган бўламан, деган ақидада бўлдум. Ўзумга ўзум хитобан: “Эй Темур, шунча журъату қудрат эгаси бўла туриб, Амир Ёхмоқдан қолғон кичкина бир қўшуннинг бошлиғи бўлуб турмоқ билан ихтифо қиласанми? Агар сен бундай бир махдуд ҳаётга ихтифо қилгудек бўлсанг, Саъдий Шерозий деганидек, ганж ва давлат бошида туруб, очликда ҳаёт кечиргандек, Худонинг неъматларини кўруб кўрмагандек бўлурсан. Чингизда сендаги мазоёларнинг ярми бўлмаса ҳам, хоқонликка етди. Сен ундан кўра юқорироқ мартабада бўлишинг керак. Бу қудрат ва ботирликки, сенда бордир. Мовароуннаҳрнинг барчасига ҳукмрон бўлишинг керак. Ундан сўнг ўз қудратинг ҳудудини Шарқ, Ғарбнинг фармонраволигига кенгайтиб, дунё бўйича муқтадир (қодир) бир киши бўлмоғинг лозим”, дер эдим.\nШикордан қайтганимдан кейин мен бошқа бир киши бўлуб қолдим. Бу кунгача деярли мартаба эгаси бўлуб, Самарқанд аҳолиси эҳтиромимга қойил бўлганликларига қувониб юрган эдим. Кейинча, худойим мени ер юзига подшоҳ бўлмоқ учун яратган, унинг машийиятида пайравлик қилмоғим керак, деган ақидага кўчдим. Шикордан қайтганимда Аллоҳ таоло менга ўғил фарзанд берди. Яхши ният билан унинг исмини Жаҳонгир деб қўйдим.\nШу вақтдаги Самарқанд қўшуни икки минг кишилик бўлгани учун, менинг юриш ниятимга кифоя қилмас эди. Самарқанд бўйича ҳашаматли кўрунган бу қўшун қудратли ўрдуларга қиёс қилинганда бетаъсир бўлуб қолар эди. Қудратли ўрду ташкил қилмоқлик кўп мол, давлатга ҳожат тушургони учун ўз амлокларимни сотмоққа тўхталдим.\nФилҳол, амвол-амлокларимни сотиб, кучлик бир қўшун ижодига киришдим. Шуни ҳам ўқиғувчиларимга арз этиб ўтайки, агар мендан бошқа киши бўлса, шундай ҳолда икки минг аскарга таяниб туриб босмачилик ва ёки Самарқанд аҳолисини талон қилишга киришар эди. Аммо менинг мусулмонлиғим, шариати исломияга қаттиқ эътиқодда бўлишим ўғрилик, босмачилик ва ё шаҳар, чўлларга чиқиб халқ молини талон-тарож қилиб бойлик тўплашга йўл бермади. Сотмоқчи бўлган хусусий амлокларим жуда марғуб эди. Менинг амлокларимни сотиш қароримни англаган халқ: “Бу амлоклар меҳнатсиз қўлга теккан, бу тентак бунинг қадрини ҳам билмайди”, деб мени нодонликка ҳукм қилишар эдилар. Гарчи арзон сотган бўлсам ҳам, бу амлоклардан қирқ минг танга тилло жамладим. Мен дарҳол ижара тариқида сарбоз тўпламоққа уриндим. Йигирмадан йигирма беш ёшғача бўлган йигитларни саралаб олдим. Менинг Амир Ёхмоқ қўшунида юриб олган тажрибаларим йигирма-йигирма беш ёшдагиларга ҳарбий ишларни ўргатиб, истеъдодли кишилар ҳозирламоқда асқотди.\n« Жаҳонгир Муҳаммад: Буюк бурилиш “Туронзамин” почтасидан »


Уламоларимизнинг ижтиҳодларидан маълум бўладики, биродарлик – бу иймон аломатидир. Уламоларимиз айтадилар: “Биродарликсиз иймон бўлмайди, иймонсиз биродарлик”. Бошқа амалларда бўлгани каби иймон билан биродарлик бир-бирини тақозо қилади. Иймон билан биродарлик худди эгизаклардек. Исломий биродарлик қалб ва бадан амалидан иборат. Иймон биродарликсиз мавжуд бўлмайди, биродарлик эса иймонсиз вужудга келмайди. Иккиси бир-бирига боғлиқ тушунчалар. Аллоҳ таолонинг: “Мўминлар ҳеч шак-шубҳасиз, оға-инилардир”(Ҳужурот сураси, 10-оят) мазмунидаги сўзи ҳам шунга ишора қилади. Мўмин одам ўзига ўхшаган мўминни кўрганда дилдан яйрайди, унга талпинади. Нафси бузуқ одам эса ўзига ўхшаган кимсани кўрганида хурсанд бўлади. Ўзининг фикри-ақийдасига, нафсига, дунёқарашига хилоф бўлган табиатни кўрганда юраги сиқилади ва ундан қочишга ҳаракат қилади. «Саҳиҳ Муслим»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: “Одамлар олтин ва кумуш конлари каби конлардир. Уларнинг Исломда яхшилари жоҳилиятда яхши бўлганларидир - агар динни тушунсалар. Руҳлар жамланган лашкарлардир. Улар ичидан жинси бир-бирига мос келгани (таниганлари) улфатлашади, мос келмагани (танимаганлари) бир-бири билан чиқиша олмайди (юз ўгириб кетади)”.\nХаттобий роҳимаҳуллоҳ айтади: “Яхши одам яхшиларга мойил бўлади, ёмон кимса ёмонларга мойил бўлади. Руҳларнинг бир-бирига жинси мос келгани улфатлашади, мос келмагани бир-биридан юз ўгиради, деганининг маъноси шудир. Шунинг учун мўмин киши фақат ўзига ўхшаган иймон ва ихлос аҳли бўлган кишиларни яхши кўради, фақат қалби нопок мунофиқ кимсагина мўминни ёмон кўради. Аллоҳ таоло айтади: «Албатта иймон келтириб яхши амаллар қилган зотлар учун Раҳмон дўстликни (барқарор) қилур» (Марям сураси, 96-оят)”.\nАбдуллоҳ ибн Масъуд розияллоҳу анҳу кўп айтардилар: “Сизлар менинг қалбимнинг сайқалисизлар”. Яъни, сизлар (биродарлар) менинг қалбимни тиниқлаштирадиган, сайқаллаштирадиган инсонларсизлар, деб айтардилар.\nУмар розияллоҳу анҳу: “Дунёнинг руҳи (моҳияти, бахт-саодати, мазаси)дан нима қолди? Тунлари туриб таҳажжуд ўқиш, Қуръон тиловат қилиш ва биродарлар билан суҳбатлашиш. Бундан бошқа нарса қолгани йўқ” – деб айтардилар\nКимки биродарликнинг гўзаллиги, улуғлиги билан яшамас экан, у одамнинг иймони ноқисдир. Ким биродарлик лаззатини ҳис қилмаётган экан, биродарлари билан бағри тўлмаётган, қалби яйрамаётган экан, бу унинг иймони ноқис эканлигига далолатдир. Унинг иймони заиф. Абдуллатиф Абу Саъд ал Асарий “Аллоҳ йўлидаги биродарликнинг ҳуқуқлари ва вожиботлари” китобида ёзадилар: “Иймоний биродарлик бу диний вожиботдир. Бу шаръий фарздир. Бу шунчаки шахсга боғлиқ бўлган бир мавқиф эмас. Балки у бир қанча амаллардан иборат мажмуадир”.\nУламолар биродарликнинг шартлари хусусида ёзганларида ҳар бир олим ўзининг ижтиҳодига қараб турли хил шартларни зикр қилган. Улар бир-бирини тўлдиради. Шулардан учта муҳим шартни зикр қилиб ўтамиз:\nБиродарликнинг иймонга боғлиқлигини, бу иккисининг бир-бирини тақозо қилишини юқоридаги сатрлардан билиб олдик.\n2. Биродарлик холис Аллоҳ учун бўлишлиги;\nБир-бирига биродар бўлган инсонлар шахсий манфаатларидан холи бўлишлари керак. Бирор шахсий, дунёвий манфаат учун бўлган биродарликни ҳақиқий исломий биродарликка тенглаштириб бўлмайди. Биродарлик холис Аллоҳ учун бўлиши керак. Ҳар қандай нохолис қурилган биродарликнинг оқибати хайрли якун топмайди. Аллоҳ таоло Қуръони Каримда шундай марҳамат қилади: “У кунда дўстлар бир-бирларига душмандирлар, магар (Аллоҳ йўлида дўстлашган) тақводор зотларгина (мангу дўстдирлар)” (Зухруф сураси, 67-оят).\n3. Ислом йўл-йўриқларига мувофиқ бўлиши;\nБиродарлар ҳар бир ишларида Аллоҳнинг шариатига буйсунган бўлишлари, Пайғамбар алайҳиссаломнинг суннатларига боғланган бўлишлари лозим. Ҳар бир амалда бўлгани каби биз сўз юритаётган биродарлик ришталарининг ҳам шариатга мувофиқ ва суннатга эргашган ҳолда бўлиши талаб этилади. Шариатга мувофиқ бўлмаган амал эса Аллоҳ даргоҳида мақбул бўлмайди.


15 апрел 2021, Тошкент вақти: 09:46\n“Тошшаҳартрансхизмат” ассоциациясининг пойтахт кўчаларига чиқарилган биринчи таксиси.\nТошкент шаҳар ҳокимияти пойтахтдаги киракаш таксиларни “Тошшаҳартрансхизмат” ассоциацияси таксилари билан алмаштириб, транспортнинг шу тури бўйича хизматдан қўшимча солиқ йиғмоқчи.\nАхборот воситаларининг шаҳар ҳокимияти вакилларига таяниб хабар қилишича, ноқонуний такси фаолияти боис шаҳар бюжетига солиқдан йилига 12 миллиард сўм, ойига йиғиладиган нақд пул тушумида эса 9 миллирад сўм камомад бўлади.\nАммо айни вақтда бу камомадни қоплашга эришиш ҳам осон кўринмайди. Боиси баъзи манбаларга кўра, шу кунларда Тошкент шаҳрида кира қилиб юрган автомобиллар сони 25 мингдан ошиқроқ.\nТошкент шаҳрида 5 йилдан буён киракашлик қилаётган Хайрулло сўнгги беш йил ичида ўз автомобилида таксичилик қилаётган ҳайдовчилар сони 4–5 барорбарга кўпайиб кетди, деб ҳисоблайди.\nХайрулло: Ҳозир машинаси бор одам¸ даже иномаркаси бор одам ҳам кечки пайт ишдан чиқишда кира қилади. Нексиялар 100 фоиз киракаш бўлиб кетди ҳозир. Матиз¸ Тиколар 100 фоиз. Бойвачча бўлсин¸ катта жойда ишласин по пути одам олиб кетади. Ўзининг машинаси. Хоҳласа одам ташийди¸ хоҳласа юк ташийди. Бир хиллaр шунинг орқасидан тирикчилик қилади¸ бир хиллар пенсионер. Арендага олганлар ҳам бор. 400-500 доллар тўлайдиган одамлар бор.\n- Ҳа. Олган болалар бор. 400-500 доллар дейишди. “Бола-чақамни боқаман¸ келажакда машина ўзимга қолади” деб олган¸ дейди Хайрулло.\nШаҳарда киракаш автомобиллар кўпайгани боис, бундан келадиган тушум ҳам 5 йил аввалгидекмас, дейди Хайрулло. Мисол учун, пойтахтлик яна бир киракаш Қобил ака шу иш билан рўзғор тебратади.\n- Ўртача 30 мингда. Гоҳида 10 минг¸ гоҳида 40-50 минг ҳам қолади. Обед¸ бензиндан ташқари 30 минг қоладида¸ дейди Қобил ака.\nКун давомида ёҳуд ишга бориш ва қайтишда ишлаб топиладиган ўртача 30 минг ўзбек сўми ҳар ҳолда ёмон пул эмас, аммо, бундан солиқ тўлашга тўғри келса, у ҳолда таксичилик қилишдан фойда йўқ, дейди Қобил ака Тошкент шаҳар ҳокимиятининг янги ташаббусини эшитиб.\nШу кунларда Тошкент шаҳар ҳокимияти шаҳар бюжетига тушадиган нақд пул тушуми ва солиқдаги камомадни қоплаш мақсадида шаҳардаги ноқонуний такси фаолиятини тартибга солиш йўлидаги режасини маълум қилди.\nОммавий ахборот воситалари берган хабарга кўра, Тошкент шаҳар ҳокимияти GM Uzbekistan компанияси билан ҳамкорликда замонавий шаҳар таксопарклари тизимини яратиш устида иш олиб бормоқда.\n“Тошшаҳартрансхизмат” ассоциацияси қошида халқаро талабларга жавоб берадиган такси хизмати тизимини яратиш учун GM Uzbekistan компаниясига буюртма берган.\nКомпания эса куни-кеча шаҳар ҳокимияти буюртмаси асосида ишлаб чиқарилган иккита — Nexia ва Lacetti автомобиллари тақдимотини ўтказди.\nАгар буюртмачига бу маъқул бўлса, компания исталган миқдорда айнан такси учун мўлжалланган, жумладан, заводнинг ўзида таксометр ва тўлов терминали ўртанилган автомобилларни ишлаб чиқаришга тайёр.\n- Ҳозир бу тажрибавий. Заказ Тошкент ҳокимиятидан Ласетти билан Нексияга бўлган. Матиз ҳам бўлган¸ аммо Ласетти билан Нексияни оборудование қилиб кўрсатганмиз. Агар маъқул келса¸ Матизни ҳам худди шу оборудование билан чиқаришимиз мумкин. Қайси машинани такси қилишга заказ қилса¸ ўшани чиқарамиз.\nОзодлик: Лекин биринчи марта чиқараяпсизлар-а уни?\n- Олдин ҳам образец қилганмиз. Лекин заказ биринчи марта¸ дейди компания вакили.\nБу автомобиллар қачондан бошлаб, шаҳар кўчаларида пайдо бўлади ва унинг хизматидан қандай фойдаланилади — бу ҳали номаълум.\nЯнги такси шаҳар кўчаларида юрган лицензиясиз киракашларни назорат қилишнинг ўзига хос усули бўладими ёки йўқми — бу ҳам номаълум. Аммо маълуми шуки, бундай автомобилларга Тошкент шаҳар ҳокимияти буюртма берган ва бундан мақсад шаҳардаги ноқонуний такси фаолиятини тартибга солиб, солиқ тушумини оширишдир.\n“Газета.уз” нашри хабарига кўра, шаҳарда юрган тахминан 25-30 минг киракаш фаолияти боис шаҳар бюжети солиқдан йилига 12 миллиард ўзбек сўми миқдорида зарар кўрмоқда.\nУларнинг ортидан тушган солиқчилар эса, расмий маълумотларга кўра, йилига ўртача 1000 тагина ноқонуний таксичини ушламоқда.\nАммо шунда ҳам бу назорат очиқ-ошкор эмас, балки ҳийла йўли билан олиб борилмоқда, дейди такси ҳайдовчиси Қобил ака.\n- Солиқ ходимлари асосан ўзининг одамларини қўядида. Юнусобод 10 кварталда миндирдими ўзининг одамини, 9 кварталда ўзининг одами билан ГАИ ходимлари туради. Тўхтатадию¸ бирдан правани олиб оформлят қилишади.\nОзодлик: Демак¸ бунақа йўл билан овлашарканда таксичиларни?\n- Асосан шунақа¸ дейди Қобил ака.\nЛекин мутасадди идоралардан бирининг расмийси Тошкент шаҳар ҳокимиятининг бу ташаббусидан кейин энди такси ҳайдовчисининг ортидан ҳам солиқчи юрар эканда, дея ваҳима қилишга эрта, дейди.\nУнинг айтишича, янги русумдаги кўркам таксилар киракашларнинг ўрнини олиб қўймайди. Аксинча, улар билан бир майдонга тушадиган рақобатчи бўлади, холос.\n- Менимча¸ очиқ бозор ўйини рақобат бўлса керак. Янги машина¸ тўлов аппаратлари билан¸ налогда регистрация қилинган счëтчиклари билан бўлса¸ нархи савдолашиб ўтирилмайди. Километрга ëзади. Тарифлар белгиланса¸ йўловчиларга ҳам ойдинлик бўлади. Тошкент чет элликларнинг олдида давлатнинг юзи. Ўзида ишлаб чиқарилган A классдаги машиналарни халқ хизматига қўйишлик бу яхши¸ дейди мутасадди идоралардан бирининг расмийси.\nАлбатта, янги, қимматбаҳо русумдаги, хизмат кўрсатиш маданияти юқори бўлган такси ҳар қандай харидорни ўзига тортади. Айниқса, шаҳарни тўлдирган киракашларнинг асосий қисми эски автомобилларда кира қилаётган бир пайтда.\nЛекин, дейди Хайрулло, агар Тошкент шаҳар ҳокимияти ўз таксиларини соғлом рақобатга ташласа ҳам унинг хизматидан фойдаланишга қурби етадиган йўловчилар контингенти бўлиши керак.\n- Одамларда пул бўлиши керак унинг учун. Ҳам таксопаркка етадиган¸ ҳам бензинни қоплайдиган¸ ҳам ўзига етадиган. Бизда унақа эмас. Берадиган пули¸ арзимаган пул тўлайди.\nОзодлик: Километри неча пул? Масалан сиз қанақа қилиб оласиз пулни?\n- Километрига ўртача 250-300 сўмдан тушади. Машинага минадиган замон эмас. Такси жуда ҳам кўп. Машинанинг ўзининг харажати бор¸ бундан ташқари 50-100 километр юрасиз. Одамларда ҳозир пул каттамасда. Лекин ишласа¸ тирикчилик қилса бўлади. Агар қаттиқ киришиб кира қилса¸ 10-15 минг чўнтагига қолади¸ дейди Хайрулло.


Халқаро хотин-қизлар кунига бағишлаб ўтказилган байрам тадбиридан — ниқобсиз репортаж – Газета.uz\n8 март 2021, 20:58 Сиёсат\nШанба куни 8 март — Халқаро хотин-қизлар кунига бағишлаб ўтказилган тадбир ҳар доимгиданда ўзгача тус ҳамда кўтаринки руҳда ўтди. Бунинг асосий сабаби тадбир дастури оддийлиги ва самимий ташкил этилганида, дея хабар бермоқда «Газета.uz» мухбири.\nТадбирда Ўзбекистон аёллари ва қизларининг мамлакат ҳаётидаги ўрни, аҳамияти ва албатта, бетакрорлигини сўзда эмас, балки амалда кўрсата олиш бўлди. Шу билан бирга, уларнинг барчасига бирдек байрамона кайфият туҳфа этиш бош мақсад. Бунинг исботини «Махсус ракурс» кўрсатувининг навбатдаги сонидан (видео) ҳам кўриш мумкин.\nБайрам тадбири анъанавий тарзда форумлар саройида эмас, балки Халқаро конгресс марказида ўтказилди.\nДавлат раҳбари иштирокида ўтаётган тадбир бўлишига қарамасдан, айни шу куни қарийб бир йилдан бери инсонлар ўртасида «тўсиққа айланиб қолган» ниқоблар ечилди. Байрам нафислик ва гўзаллик тимсоллари бўлмиш аёлларнинг байрамида йигитлар қўлни кўксига қўйганча, хизматда бўлди.\nПрезидент Шавкат Мирзиёев нутқи давомида аёлларнинг жамиятдаги ўрнидан тортиб, бевосита уларга алоқадор бўлган муаммоларга ҳам тўхталиб ўтди. Асосийси уларнинг давлат бошқарувидаги ўрни кун сайин ошиб бораётгани, ҳозирда тизимда аёлларнинг улуши 33 фоизни ташкил этаётгани таъкидланди.\nЖумладан, 1500 нафарга яқин аёллар раҳбарлик лавозимларида фаолият олиб бормоқда. Президент тадбирдаги нутқи давомида асосий эътиборни республиканинг турли туман ва шаҳарларида ҳокимлик лавозимларида 6 нафар аёл ишлаётганига қаратди.\n«Мен Наманганга борганда „Қани энди вақт тезроқ ўтса-ю, аёлларнинг ичидан ҳам вилоят ҳокими чиқса жуда миннатдор бўлардим“, дедим» — дея сўзида давом этди Шавкат Мирзиёев.\nДавлат раҳбари ўз нутқида нафақат жонбозлик кўрсатган хотин-қизларни, балки энди бутун умрини фарзандларини комил инсон қилиб тарбиялашга сарфлаган, шу орқали жамият ривожига ҳисса қўшаётган оналар ҳам мукофотланишини айтиб ўтди.\nКўп вақт ўтмай, тадбир иштирокчилари бунинг исботига ҳам гувоҳ бўлишди. Президент мукофотларни ўз эгаларига топшириқ вақтида ана шундай оналардан бири Муқаддас Зиёвутдиновани ҳам тадбирклади. Унинг ўғиллари ака-ука Исматуллаевлар Чустдаги майдонда тўқимачилик фабрикасини барпо этиб, 1000 дан ортиқ фуқароларни иш билан таъминлашга ва 9 млн доллардан ортиқ маҳсулотларни экспорт қилишга муваффақ бўлган.\nДавлат раҳбари шу куни ҳеч кимни ўзидан узоқ тутмади, аксинча қарийб барчани бағрига босди. Айниқса, бу йилги «Зулфия» мукофоти совриндорлари билан қисқа бўлсада, илиқ суҳбатда бўлди. Улардан бири, қорақалпоғистонлик Гулсанем Ўразбаева бўлди.\nГулсанем Қорақалпоғистоннинг Бўзатов туманидаги 1-умумий ўрта таълим мактабининг 8-синф ўқувчиси ҳисобланади. Ўтган йилнинг октябр ойида президентнинг Тошкент IT паркига ташрифи чоғида давлат раҳбари Гулсанем билан видеоконференция орқали суҳбати вақтида у билан албатта кўришишни ваъда қилган эди.\nПрезидентдан мукофотни олгач, «Газета.uz» мухбири Гулсанем билан суҳбатлашди. У давлат раҳбарига, «сабрсизлик қилиб, ўзим келиб қўйдим» деганини, ўзида йўқ қувончи ва ҳис-ҳаяжони билан ўртоқлашганини айтди. Унинг сўзларига кўра, президент Гулсанемни ўз қизидек эркалаб, «фақат ва фақат олға ҳаракат қилиши ҳамда бунданда юксак марраларни забт этишини» тилаган.\nОрден ва медаллар ўз эгаларига топширилгач пезидент тайёрланган столга эмас, балки залдаги меҳмонлар томон ҳаракатланди. У биринчи галда хорижлик меҳмонлар билан кўришди.\nХХР элчиси Цзян Янь президентга ўзбек тилида ўзининг миннатдорчилигини билдириб, ишларига муваффақият тилади. Қолаверса, Ўзбекистон мадҳиясидан парча ўқиб берди.\nКейинроқ эса тадбирга ташриф буюрган аёлларни байрам билан қутлади. Шавкат Мирзиёев стол оралаб меҳмонлар билан кўришар экан, президент билан кўришиш учун келган залдаги меҳмонлардан бирига хавфсизлик ходими яқинлашиш учун изн бермади, бироқ Шавкат Мирзиёев ортга қайрилиб, рухсат беришни буюрди.\nУ медал олганини айтгач, президент уни «молодец» деб мақтаб, соғлиқ саломатлик тилади ва бошқалар томон ошиқди.\nШавкат Мирзиёев аёлларни қутлар экан, улар орасида «Мендирман Жалолиддин» тарихий фильмида бош роллардан бирини ижро этган Юлдуз Ражабовага қарата «Кино зўр чиқибди, молодец», деб қўйди. Актриса бу йили «Шуҳрат» медалига сазовор бўлди.\nБлогер Азиза Қурбонованинг ёзишича, 49-столда ўтирган аёллар «биз ҳам борсакчи олдиларига» деб шошиб қолишган. Шундан сўнг, президентнинг уларнинг столи томон юра бошлаганини кўришган. Аёллардан бири «3 ойлик чақалоғим билан келганман, дуоларизни олгани» деди. Президент қувониб кетди.\nЮлдуз Ражабова. Азиза Қурбонова (чапдан ўнгга).\n«Мен бир чеккада тургандим. Секингина: — «Миннатдорман, президент», деб айтдим. Давлат раҳбари: «Иеее, табриклайман», дея қучоқлашиб кўришди. — «Кўрдизми, қандай ишларни бошлаб юбордингиз», — дея ўз таассуротларини сўзлаб берди Азиза Қурбонова.\nДавра оралар экан, президент билан кўришишга ошиққанлар, юрт тинчлиги ва фаровонлиги учун дуога қўл очганлар кўп бўлди.\nШундан сўнг, Шавкат Мирзиёев ушбу кун сабабчилари билан биргаликда байрам концертини томоша қилди.\nШу куни президент Уруш ва меҳнат фахрийлари учун республика пансионатига ҳам ташриф буюрди. Шавкат Мирзиёевнинг пансионат раҳбарига берган илк савол у ерда қандай муаммолар мавжуд эканлиги ҳақида бўлди. Пансионат раҳбари эса дори-дармон масаласи ҳамда ойлик маошлар камлигини айтиб ўтди.\nПансионатда ҳукумат аъзолар, пансионат ходимлари ва унда яшовчи кексалар билан биргаликда мулоқот ҳам бўлиб ўтди. Шавкат Мирзиёев йиғилганлардан қандай муаммолар бор эканлигини сўради ҳамда ҳазил аралаш қилиб «Кимда менга қандай таклиф бор? Айтманглар ҳеч қандай муаммони, ҳаммаси зўр деб айтишдими сизларга?» деди Шавкат Мирзиёев.\nКасаба уюшмалари федерациясига «Саховат» уйларидаги барча нуронийларни ҳар йили бир марта юртимизнинг энг яхши санаторийларида соғломлаштириш вазифаси топширилди. Давлат раҳбари «Саховат» ва «Мурувват» уйлари ходимларининг фидойилигини, меҳрибонлигини алоҳида таъкидлаб, уларнинг ойлик иш ҳақларини ошириш бўйича кўрсатма берди.